title: Joaquim Dos Santos

text: Dos Santos pääsi animaation pariin Michael Changin kautta ja myöhemmin nousi ohjaamisen pariin työskennellessään Justice Leaguen parissa storyboardien tekijänä. Hän ohjasi spin-offsarjan Justice League Unlimitedin puoliksi yhdessä Dan Riban kanssa, jonka aikana hän tuli tunnetuksi näyttävien toimintakohtien myötä. Sarjan päätyttyä Dos Santos pääsi työskentelemään Avatarin pariin toistamiseen Changin ja erään toisen henkilön kautta, joka työskenteli toisessa Nickelodeonin animaatiosarjassa Fairly Odd Parentsissa. Aluksi Dos Santosille tarjottiin erään kokeen myötä storyboardaajan roolia, jonka hän otti vastaan. Sittemmin hän nousi sarjan kolmannen totantokauden aikana sarjan ohjaajaksi. Siirron myötä Dos Santos palkittiin parhaasta ohjauksesta vuoden 2009 Annie-gaalassa Avatarin jaksosta "Sozin's Comet: Part 3 - Into the Inferno". Vuonna 2009 hän otti vastuun alun perin internetissä ja sittemmin Adult Swimilla esitetyn -lyhytsarjan ohjaamisesta.


title: Joaquim Dos Santos

text: Dos Santos on naimisissa ja harrastaa vapaa-ajallaan brasilialaista jujutsua.


title: Oliiviselkäkutoja

text: Oliiviselkäkutoja ("Ploceus olivaceiceps") on kutojalintu, jota tavataan pirstaloituneilla alueilla "Brachystegia"-pensaikon joukossa Malawissa, Tansaniassa, Mosambikissa ja Sambiassa. Se syö hyönteisiä. Oliiviselkäkutoja rakentaa pesänsä "Usnea"-suvun jäkälästä, jota kasvaa pensaiden oksilla.


title: Sammalkuhankeittäjä

text: Sammalkuhankeittäjä ("Oriolus chlorocephalus") on afrikkalainen lintu. Sitä tavataan Keniassa, Tansaniassa, Mosambikissa ja Malawissa. Se elää kosteissa trooppisissa ja subtrooppisissa metsissä.


title: Mauno Uusivirta

text: Mauno Antero Uusivirta (s. 27. syyskuuta 1948 Toholampi) on suomalainen kilpapyöräilijä.


title: Mauno Uusivirta

text: Uusivirta edusti Suomea kolmissa olympialaisissa. Méxicossa 1968 hän sijoittui 100 kilometrin joukkueajossa 19:nneksi yhdessä Raimo Honkasen, Raimo Suikkasen ja Ole Wackströmin kanssa sekä henkilökohtaisessa maantieajossa 46:nneksi. Münchenissä 1972 hän sijoittui 100 kilometrin joukkueajossa 18:nneksi Kalevi Eskelisen, Harry Hannuksen ja Ole Wackströmin kanssa sekä keskeytti henkilökohtaisessa maantieajossa. Moskovassa 1980 hän oli henkilökohtaisessa maantieajossa 38:s.


title: Mauno Uusivirta

text: Uusivirta edusti Suomea useissa MM-kilpailuissa mutta ei saavuttanut merkittävää menestystä. Hän voitti Pohjoismaiden mestaruuden maantieajossa vuonna 1975. Lisäksi hän sijoittui PM-kilpailuissa yhdeksänneksi vuonna 1967, seitsemänneksi vuonna 1972, kahdeksanneksi vuonna 1973, kuudenneksi vuonna 1974 ja 15:nneksi vuonna 1980.


title: Mauno Uusivirta

text: Seuratasolla "Manu" Uusivirta edusti Kälviän Tarmoa ja Turun Urheiluliittoa. Hän voitti Suomen mestaruuden maantieajossa vuonna 1970, 75 kilometrin joukkueajossa vuonna 1975 sekä radalla neljän kilometrin joukkuetakaa-ajossa vuosina 1971 ja 1975.


title: Mauno Uusivirta

text: Kilpauransa jälkeen Uusivirta on toiminut Turun Pyöräilyliiton valmentajana. Hänen henkilökohtaisiin valmennettaviinsa on kuulunut muun muassa Jari Lähde.


title: Mauno Uusivirta

text: Päivätyönään Uusivirta oli palomies, eläkkeelle jäätyään hän on toiminut aktiivisesti urheiluseuratoiminnassa.


title: Mauno Uusivirta

text: Uusivirta antoi kesällä 1972 efedriiniä sisältäneen dopingnäytteen. Aine oli peräisin yskänlääkkeestä eikä häntä rangaistu.


title: Suomen maallikkotuomarit

text: Suomen maallikkotuomarit ry (, kevääseen 2013 saakka Suomen lautamiehet ry, "Finlands nämndemän rf.") on vuonna 1971 perustettu, Espoossa kotipaikkaansa pitävä lautamiesten valtakunnallinen edunvalvontajärjestö.


title: Suomen maallikkotuomarit

text: Yhdistys perustettiin 22.3.1971 Annankadun käräjätalossa Helsingissä. Perustamiskokouksessa paikalla oli 13 Espoon ja Helsingin maalaiskunnan eli nykyisen Vantaan kihlakunnan oikeuksien lautamiestä. Yhdistyksen ensimmäinen hallituksen puheenjohtaja oli herastuomari Ragnar Kanerva (Espoo). Yhdistykseen kuuluu kunniajäseniä, henkilöjäseniä, paikallisia lautamiesyhdistyksiä ja -toimikuntia kuten mm. Helsingin Lautamiesyhdistys ry.


title: Suomen maallikkotuomarit

text: Suomen lautamiehet järjesti Helsingissä 24.–25.10.2009 ensimmäisen Euroopan Yhteisön jäsenvaltioiden välisen maallikkotuomariforumin Lay Judge Forum 2009.


title: Suomen maallikkotuomarit

text: Yhdistys muutti nimeään vuosikokouksessaan 17.3.2013. Uusi nimi on Suomen maallikkotuomarit ry.


title: Suomen maallikkotuomarit

text: Yhdistys julkaisee "Maallikkotuomari"-lehteä, joka ilmestyy kaksi kertaa vuodessa.


title: Ahmed Best

text: Ahmed Best (s. 19. elokuuta 1973 New York, New York) on yhdysvaltalainen teatterinäyttelijä ja Annie-palkittu ääninäyttelijä, joka tunnetaan Jar Jar Binksin roolista Tähtien sota -aiheisissa elokuvissa ja videopeleissä.


title: Ahmed Best

text: Best päätyi Jar Jar Binksin rooliin esiintyessään STOMP-nimisessä jazzmusikaaliryhmässä, josta roolittaja Robin Gurland löysi hänet.


title: The Adicts

text: The Adicts on brittiläinen punk rock -yhtye, joka on toiminut jo vuodesta 1975. Heidät tunnetaan erityisesti Stanley Kubrickin Kellopeliappelsiini-elokuvan "droogeja" (elokuvan keskeisen kaveriporukan) tyyliä jälijttelevästä ulkonäöstä.


title: Raimo Suikkanen

text: Raimo Rainer Suikkanen (s. 20. elokuuta 1942 Iitti) on entinen suomalainen kilpapyöräilijä.


title: Raimo Suikkanen

text: Suikkanen edusti Suomea kaksissa olympialaisissa. Méxicossa 1968 hän sijoittui yhden kilometrin aika-ajossa 23:nneksi sekä 100 kilometrin joukkueajossa 19:nneksi yhdessä Raimo Honkasen, Mauno Uusivirran ja Ole Wackströmin kanssa, joskaan itse hän ei ajanut maaliin saakka. Münchenissä 1972 hän sijoittui neljän kilometrin takaa-ajossa 21:nneksi.


title: Raimo Suikkanen

text: Suikkanen edusti Suomea vuosien 1970 ja 1971 MM-kilpailuissa. Pohjoismaiden mestaruuskilpailuissa hän saavutti pronssia joukkueajossa vuonna 1968 ja sijoittui seitsemänneksi henkilökohtaisessa maantieajossa vuonna 1967. Hän voitti Unkarin kahden päivän ajon vuonna 1968.


title: Raimo Suikkanen

text: Seuratasolla "Rami" Suikkanen edusti Lahden Pyöräilijöitä. Hän voitti seitsemän Suomen-mestaruutta vuosina 1967–1972. Hän teki ratalajeissa useita Suomen ennätyksiä. Hänet valittiin vuoden suomalaispyöräilijäksi 1969 ja 1970.


title: Raimo Suikkanen

text: Hiihtäjänä Suikkanen edusti Lahden Hiihtoseuraa. Hän sijoittui Ounasvaaran kisojen 15 kilometrillä yhdeksänneksi vuonna 1965 ja Salpausselän Kisojen 50 kilometrillä 15:nneksi vuonna 1966.


title: Utahin yliopisto

text: Utahin yliopisto (, myös ”the U of U”) on Yhdysvalloissa Utahin osavaltiossa Salt Lake Cityssä toimiva yliopisto. Se on perustettu vuonna 1850. Vuonna 2008 yliopistossa opiskeli perustutkintoa 22 149 ja jatko-opintoja 7 135 opiskelijaa, joista 85 % oli kotoisin samasta osavaltiosta, ja vain 6 % ulkomailta.


title: Utahin yliopisto

text: Utahin yliopistolla on pitkät perinteet tietojenkäsittelyssä, se oli 1960-luvun lopulla yksi neljästä ensimmäisestä solmusta internetin edeltäjässä ARPANETissä. Myös yliopiston tekemä lääketieteellinen tutkimus on arvostettua. Mormonikirkon arkistojen avulla yliopistossa on tehty merkittävää perinnöllisystutkimusta.


title: Utahin yliopisto

text: Yliopistolla on useita menestyviä urheilujoukkueita etenkin miesten koripallossa ja jalkapallossa ja naisten voimistelussa., jotka pelaavat NCAA:ssa Utah Utesin nimellä. Utahin yliopisto on myös kautta aikojen ainoa, jonka pelaaja on varattu ensimmäisenä sekä että NFL:ssä samana vuonna. Tämä tapahtui vuonna 2005, kun San Francisco 49ers varasi pelinrakentaja Alex Smithin, ja Milwaukee Bucks varasi sentteri Andrew Bogutin.


title: Raimo Honkanen

text: Raimo Ilmari Honkanen (s. 10. elokuuta 1938 Turku) on entinen suomalainen kilpapyöräilijä.


title: Raimo Honkanen

text: Honkanen edusti Suomea kaksissa olympialaisissa. Roomassa 1960 hän sijoittui 100 kilometrin joukkueajossa 20:nneksi yhdessä Paul Nymanin, Unto Hautalahden ja Matti Herrosen kanssa sekä henkilökohtaisessa 175,3 kilometrin maantieajossa 55:nneksi. Méxicossa 1968 hän sijoittui joukkueajossa 19:nneksi yhdessä Raimo Suikkasen, Mauno Uusivirran ja Ole Wackströmin kanssa sekä henkilökohtaisessa 196,2 kilometrin maantieajossa parhaana suomalaisena 37:nneksi.


title: Raimo Honkanen

text: Honkanen edusti Suomea vuosien 1956, 1959 ja 1961 MM-kilpailuissa. Pohjoismaiden mestaruuskilpailuissa hän saavutti mitaleja ainoastaan nuorten sarjassa.


title: Raimo Honkanen

text: Seuratasolla "Rapa" Honkanen edusti Turun Pyöräilijöitä ja Turun Urheiluliittoa. Hän voitti vuosina 1961–1967 yhteensä 17 Suomen-mestaruutta, joista kuusi tuli henkilökohtaisista lajeista. Hän teki Suomen ennätyksiä yhden kilometrin aika-ajossa (1.12,5), neljällä kilometrillä (5.03,8) ja viidellä kilometrillä (6.43,8 ja 6.41,4). Hän voitti Porvoon ajon vuosina 1964 ja 1966 sekä Tunturi–Haka-ajon vuonna 1966.


title: Suomen LAU-alueet

text: LAU:FI on Euroopan tilastotoimiston Eurostatin Suomen alueesta käyttämä tilastollinen jako. Suomi jaetaan kolmeen NUTS-tasoon, jotka jaetaan edelleen kahteen LAU-tasoon. Ensimmäinen LAU-taso jakaa seutukuntiin ja toinen taso kuntiin.


title: Suomen LAU-alueet

text: Itä-Suomen suuralueella (NUTS 2) on 4 maakuntaa, joissa on 14 seutukuntaa.


title: Suomen LAU-alueet

text: Etelä-Suomen suuralueella (NUTS 2) on 6 maakuntaa, joissa on 20 seutukuntaa.


title: Suomen LAU-alueet

text: Länsi-Suomen suuralueella (NUTS 2) on 5 maakuntaa, joissa on 25 seutukuntaa.


title: Suomen LAU-alueet

text: Pohjois-Suomen suuralueella (NUTS 2) on 3 maakuntaa, joissa on 15 seutukuntaa.


title: Suomen LAU-alueet

text: Ahvenanmaan suuralueella (NUTS 2) on 1 maakunta, jossa on 3 seutukuntaa.


title: Kalifornian yliopisto (Irvine)

text: Kalifornian yliopisto, Irvine (, lyhennettynä "UCI" tai "UC Irvine") on vuonna 1965 perustettu yliopisto Irvinen kaupungissa Kalifornian osavaltiossa, Yhdysvalloissa. Yliopisto kuuluu yhtenä kampuksena Kalifornian yliopistojärjestelmään. Irvinen kaupunki on saanut nimensä yliopistosta, joka puolestaan sai nimensä maata yliopiston rakennuksille lahjoittaneelta Irvine-yritykseltä.


title: Kalifornian yliopisto (Irvine)

text: Yliopistossa on yli 27 000 opiskelijaa. Kolme sen tutkijoista on voittanut Nobelin – kaksi kemiasta, yksi fysiikasta.


title: Ole Wackström

text: Ole Rafael Wackström (20. syyskuuta 1932 Porvoon maalaiskunta – 8. huhtikuuta 2015 Porvoo) oli suomalainen kilpapyöräilijä.


title: Ole Wackström

text: Wackström edusti Suomea kaksissa olympialaisissa. Méxicossa 1968 hän sijoittui neljän kilometrin takaa-ajossa 16:nneksi Suomen ennätyksellä 4.50,76, joukkueajossa 19:nneksi yhdessä Raimo Suikkasen, Raimo Honkasen ja Mauno Uusivirran kanssa sekä henkilökohtaisessa maantieajossa 57:nneksi. Münchenissä 1972 hän sijoittui 100 kilometrin joukkueajossa 18:nneksi yhdessä Kalevi Eskelisen, Harry Hannuksen ja Mauno Uusivirran kanssa sekä keskeytti henkilökohtaisessa maantieajossa.


title: Ole Wackström

text: Ole Wackström edusti Suomea vuosien 1959, 1960, 1967 ja 1971 MM-kilpailuissa; vuonna 1971 hän sijoittui joukkueajossa kymmenenneksi. Pohjoismaiden mestaruuskilpailuissa hän saavutti pronssia joukkueajossa vuosina 1964, 1968 ja 1971. Hän voitti Porvoon ajon vuonna 1968 ja Turun Sanomien kortteliajot vuonna 1969. Vuonna 1955 hän sijoittui Berliinin neljän päivän ajossa neljänneksi.


title: Ole Wackström

text: Seuratasolla Ole Wackström edusti Porvoon Akillesta, jonka kunniajäsen hän on. Hän voitti maantie- ja ratalajeissa vuosina 1955–1974 yhteensä 29 Suomen-mestaruutta, joista kolmetoista tuli henkilökohtaisista lajeista. Hän teki Suomen ennätyksiä muun muassa 5 kilometrillä (6.32,5), 10 kilometrillä (13.20,8), 20 kilometrillä (27.11,6), 30 kilometrillä (41.12,0), 40 kilometrillä (55.13,0) sekä tunnin ajossa (43 415 m).


title: Ole Wackström

text: Ole Wackström toimi Suomen pyöräilyjoukkueen valmentajana muun muassa Moskovan olympialaisissa 1980 ja neljä vuotta myöhemmin Los Angelesin kisoissa. Hänen poikansa Patrick ja Sixten Wackström kuten myös veljensä Erik ja Bror Wackström ovat menestyneet pyöräilijöinä.


title: Alexander Kartveli

text: Alexander Kartveli (, 1896–1974) oli georgialaissyntyinen insinööri, joka oli eräs Yhdysvaltain ilmailun pioneeriaikojen insinööreistä.


title: Alexander Kartveli

text: Kartveli syntyi Tbilisissä, jossa hän päätti koulunsa vuonna 1914. Hän valmistui Pariisin ilmailukoulusta vuonna 1922. Hän työskenteli vuodet 1922–1927 Louis Bleriot'n lentokonetehtaalla. Tällöin hän suunnitteli "Bernard"- ja "Ferbois"-lentokoneet. Vuonna 1924 eräs hänen suunnittelemistaan koneista saavutti lentonopeuden maailmanennätyksen.


title: Alexander Kartveli

text: Vuonna 1927 yhdysvaltalainen liikemies Charles Levine palkkasi Kartvelin, joka muutti New Yorkiin. Vuonna 1928 hän meni töihin hollantilaisen Fokkerin tytäryritykseen, Fokker American Companyyn. Vuonna 1931 Kartveli tapasi venäläisen emigrantin, Alexander de Severskyn, joka oli myös kotoisin Georgiasta. Hänestä tuli Seversky Aircraft Corporation -tehtaan tekninen päällikkö. Vuonna 1939 yhtiö amerikkalaisti nimensä muotoon Republic Aviation Company.


title: Alexander Kartveli

text: Kartveli ja de Seversky suunnitelivat useita sotilaslentokoneita II maailmansodan aikana. Niistä kuuluisin oli Republic P-47. 1950- ja 1960-luvuilla Kartveli suunnitteli muun muassa Republic F-84 Thunderjet ja Republic F-105 Thunderchief -hävittäjälentokoneet.


title: Alexander Kartveli

text: Kartveli kuoli New Yorkissa vuonna 1974.


title: Kalevi Eskelinen

text: Kalevi Eskelinen (s. 9. lokakuuta 1945 Sonkajärvi) on entinen suomalainen kilpapyöräilijä.


title: Kalevi Eskelinen

text: Eskelinen oli Suomen pyöräilyjoukkueen kotimaahan jäänyt varamies Méxicon olympialaisissa 1968. Neljä vuotta myöhemmin Münchenin olympialaisissa hän sijoittui 100 kilometrin joukkueajossa 18:nneksi yhdessä Harry Hannuksen, Mauno Uusivirran ja Ole Wackströmin kanssa sekä keskeytti henkilökohtaisessa maantieajossa.


title: Kalevi Eskelinen

text: Eskelinen sijoittui MM-kilpailujen 100 kilometrin joukkueajossa 17:nneksi vuonna 1969 ja 13:nneksi vuonna 1970. Henkilökohtaisessa maantieajossa hän keskeytti vuonna 1969 ja sijoittui 76:nneksi vuonna 1970. Pohjoismaiden mestaruuskilpailuihin hän osallistui vuosina 1968, 1969 ja 1972. Hän voitti Porvoon ajon ja Rovaniemen kortteliajot vuonna 1971.


title: Kalevi Eskelinen

text: Seuratasolla "Kale" Eskelinen edusti Sukevan Kisaa, Sonkajärven Pahkaa ja helsinkiläisseura Pyörä-Tovereita. Hän voitti Suomen-mestaruuden 200 kilometrin maantieajossa vuonna 1969, pariajossa 1970 sekä neljän kilometrin joukkueajossa vuosina 1970 ja 1972. Ammatiltaan Eskelinen on poliisi.


title: Paul Nyman

text: Paul Mauritz Nyman (s. 3. heinäkuuta 1929 Viipuri) on entinen suomalainen kilpapyöräilijä.


title: Paul Nyman

text: Nyman edusti Suomea kolmissa olympialaisissa. Helsingissä 1952 hän keskeytti 190 kilometrin maantieajossa sekä sijoittui neljän kilometrin joukkuetakaa-ajon karsinnassa 15:nneksi yhdessä Urho Sirénin, Aimo Jokisen ja Nils Henrikssonin kanssa. Melbournessa 1956 hän sijoittui henkilökohtaisessa maantieajossa 11:nneksi, mikä on edelleenkin paras suomalaissaavutus olympialaisten maantieajossa toisen maailmansodan jälkeen. Yhden kilometrin aika-ajossa hän sijoittui 16:nneksi ja eräajossa hän karsiutui. Roomassa 1960 hän sijoittui henkilökohtaisessa maantieajossa 17:nneksi sekä 100 kilometrin joukkueajossa 20:nneksi yhdessä Unto Hautalahden, Raimo Honkasen ja Matti Herrosen kanssa. Yhden kilometrin aika-ajossa hän oli 21:s ja eräajossa hän karsiutui.


title: Paul Nyman

text: Nyman edusti Suomea kahdeksan kertaa MM-kilpailuissa vuosina 1950–1959. Hän sijoittui maastoajossa 20:nneksi ja maantieajossa 29:nneksi vuonna 1953. Pohjoismaiden mestaruuskilpailuissa hän sijoittui maantieajossa neljänneksi vuonna 1957.


title: Paul Nyman

text: Seuratasolla "Poli" Nyman edusti tamperelaista Pyörä-Unionia ja helsinkiläisseura Pyörä-Poikia. Hän voitti vuosina 1950–1960 yhteensä 33 Suomen-mestaruutta, joista 23 tuli henkilökohtaisista lajeista. Vuonna 1950 hän voitti 1 kilometrin aikajon ja 4 kilometrin takaa-ajon Suomen-mestaruudet. Hän teki Suomen ennätyksiä 4 000 metrillä (5.14,2), 5 000 metrillä (6.45,8), 10 kilometrillä (13.52,2), 20 kilometrillä (28.22,4), 30 kilometrillä (43.01,8), 40 kilometrillä (57.42,4) ja tunninajossa (41 607 m).


title: Paul Nyman

text: Aktiiviuransa jälkeen Paul Nyman on toiminut Suomen Pyöräilyliiton johtokunnassa ja pyöräilymaajoukkueen johtajana.


title: Unto Hautalahti

text: Unto Hautalahti (s. 11. maaliskuuta 1936 Nivala) on entinen suomalainen kilpapyöräilijä.


title: Unto Hautalahti

text: Hautalahti sijoittui Rooman 1960 olympialaisissa henkilökohtaisessa maantieajossa 59:nneksi sekä 100 kilometrin joukkueajossa 20:nneksi yhdessä Paul Nymanin, Raimo Honkasen ja Matti Herrosen kanssa. MM-kilpailuissa hän sijoittui henkilökohtaisessa maantieajossa 53:nneksi vuonna 1961 ja 50:nneksi vuonna 1962. Hän oli mukana MM-kilpailuissa myös vuonna 1966. Pohjoismaiden mestaruuskilpailuissa hän saavutti joukkuehopeaa vuonna 1959 sekä sijoittui henkilökohtaisessa maantieajossa neljänneksi vuonna 1961 ja viidenneksi vuonna 1962. Hautalahti voitti Porvoon ajon vuosina 1960 ja 1961.


title: Unto Hautalahti

text: Lempinimellä "Nivalan karhu" tunnettu Hautalahti edusti seuratasolla Nivalan Urheilijoita. Hän voitti Suomen mestaruuden maantieajossa vuosina 1960, 1961 ja 1966 sekä neljän kilometrin joukkueajossa vuonna 1956.


title: Sito Pons

text: Alfonso "Sito" Pons (s. 9. marraskuuta 1959 Barcelona) on espanjalainen entinen ratamoottoripyöräilijä ja tallipäällikkö. Hän on kaksinkertainen 250cc-luokan maailmanmestari vuosilta 1988 ja 1989. Pons oli ensimmäinen espanjalainen 250-kuutioisten maailmanmestari.


title: Sito Pons

text: Sito Pons aloitti kilpailemisen juniorisarjoissa vuonna 1977. Hän ei ollut alkuvuosina kovinkaan menestyksekäs, mutta vuonna 1980 tullut nuorille kuljettajille tarkoitetun "Streaker Cupin" voitto oli edistysaskel uralla. Seuraavana vuonna hän pääsi osallistumaan 250cc-luokan MM-sarjan Belgian osakilpailuun villillä kortilla. Tallipaikan 250-kuutioisiin Pons sai kaudeksi 1983, mutta ensimmäinen kausi jäi kesken loukkaantumisen vuoksi. Kaudella 1984 tuli uran ensimmäinen osakilpailuvoitto. Sito Ponsin uran parhaat kaudet olivat 1986-1989. Hän oli neljä kautta peräkkäin MM-sarjan kokonaispisteissä kolmen parhaan joukossa. 500-kuutioisissa Pons kilpaili kolmena kautena, mutta ei päässyt kertaakaan palkintopallille ja oli kokonaispisteissä parhaimmillaan kymmenes.


title: Sito Pons

text: Sito Pons lopetti kilpauransa kauden 1991 jälkeen ja perusti kaudeksi 1992 "Team Honda Pons" -kilpatallin. Talli kilpaili 500-kuutioissa ja sen kuljettajina oli muun muassa Àlex Crivillé, Carlos Checa, John Kocinski ja Loris Capirossi. Capirossi oli kaudella 2001 MM-sarjan kolmas. Kaudella 2003 talli muutti nimensä "Camel Pramac Pons:ksi". Sen kuljettajista Max Biaggi oli MM-sarjan kolmas kahdesti. Kaudella 2010 Pons siirtyy tallipäällikköksi uuteen Moto2-sarjaan. "Pons Kalex Team" -tallin kuljettavat tulevat kilpailemaan saksalaisilla Kalexin pyörillä.


title: Sito Pons

text: Pons on saanut Asturian ruhtinaan säätiön myöntämän Asturian ruhtinaan palkinnon urheilu-urastaan. Säätiön kunniapresidenttinä on Espanjan kruununprinssi Felipe.


title: Sito Pons

text: Kilpauransa aikana Pons toimi espanjalaisten kuljettajien edustajana kansainvälisissä organisaatioissa.


title: Matti Herronen

text: Raimo Matti Uolevi Herronen (s. 19. tammikuuta 1933 Kälviä) on entinen suomalainen kilpapyöräilijä.


title: Matti Herronen

text: Herronen sijoittui Rooman 1960 olympialaisissa henkilökohtaisessa maantieajossa 60:nneksi sekä 100 kilometrin joukkueajossa 20:nneksi yhdessä Paul Nymanin, Unto Hautalahden ja Raimo Honkasen kanssa. Hän edusti seuratasolla Kälviän Tarmoa ja voitti maantiejoukkueajon Suomen-mestaruuden vuosina 1958, 1959 ja 1960. Henkilökohtaisissa lajeissa hän saavutti SM-hopeaa maantieajossa vuosina 1958 ja 1959 ja yhden kilometrin aika-ajossa vuonna 1956 sekä SM-pronssia neljän kilometrin takaa-ajossa vuonna 1955. Hän voitti viisi Pyöräilyliiton mestaruutta vuosina 1952–1955.


title: Matti Herronen

text: Aktiiviuransa jälkeen Herronen on toiminut Suomen maajoukkueen mekaanikkona sekä piiritasolla valmentajana ja johtajana.


title: Bardi (sävellys)

text: Bardi, op. 64, on Jean Sibeliuksen vuonna 1913 säveltämä sinfoninen runo.


title: Bardi (sävellys)

text: Sibelius alkoi keväällä 1913 suunnitella pienelle orkesterille karaktäärikappaletta, jonka nimi olisi ollut "Der Ritter und die Najade". Luonnoksista kehittyi lopulta sävelruno "Bardi", jonka ensiversion säveltäjä johti maaliskuun lopussa Filharmonisen orkesterin konsertissa. Vastaanotto oli orkesterin keskinkertaisuudenkin vuoksi pidättyvä, ja Sibelius muokkasi teosta edelleen. Siitä piti tulla kaksiosainen fantasia tai jopa triptyykki, mutta lopulta Sibelius päätyi tekemään alkuperäisversiosta vielä suljetumman kokonaisuuden.


title: Bardi (sävellys)

text: Sibeliuksen mukaan teoksen otsikko viittaa runonlaulajaan yleensä muinaisskandinaavisessa hengessä, ei erityiseen Kalevalan hahmoon. Erik Tawaststjerna arvelee kuitenkin, että Runebergin samanniminen runo on innoittanut säveltäjää. Teoksessa on hyvin vähän teema-aineistoa, orkestraatio on kamarimusiikillista ja harmonia on täynnä jännitteitä. Harpulla on teoksessa solistinen osuus. Kappaleen yhtä aikaa juhlallisesta ja pelottavasta huipennuksesta Sibelius on kertonut, että häntä innoitti muinaisskandinavisen lurin sointi.


title: Hemangiooma

text: Hemangiooma eli verisuoniluomi on verisuonirakenteista muodostuva hyvänlaatuinen ja tavallisesti harmiton kasvain, joka voi kehittyä esimerkiksi iholle, suolistoon tai maksaan. Kyseessä on vauvaiän yleisin kasvain. Pian syntymän jälkeen kehittyvät suuriksikin kasvavat hemangioomat häviävät yleensä kouluikään tultaessa. Kavernoottisesta hemangioomasta käytetään myös nimitystä mansikkaluomi.


title: Suzanne Cloutier

text: Suzanne Cloutier (10. heinäkuuta 1927 – 2. joulukuuta 2003) oli kanadalainen näyttelijä. Hän esiintyi Desdemonan roolissa Orson Wellesin elokuvassa "Othello" (1952). Cloutier esiintyi myös teatterissa. Hän solmi vuonna 1954 Peter Ustinovin kanssa avioliiton, joka päättyi eroon vuonna 1971. Avioliitosta syntyi kolme lasta. Cloutier kuoli 76-vuotiaana maksasyöpään.


title: Liu Fang

text: Liu Fang (, s. 1974 Kunming, Yunnanin provinssi) on kiinalainen muusikko, joka soittaa pipaa (kiinalainen luuttu) ja guzhengia (kiinalainen kantele). Hän on asunut Montréalissa vuodesta 1996.


title: George Marshall (täsmennyssivu)

text: George Marshall voi tarkoittaa muun muassa seuraavia henkilöitä:


title: Tontut toverukset

text: Tontut toverukset on yhdysvaltalainen komediaelokuva vuodelta 1949. Elokuvan pohjana oli radiokuunnelmasarja "My Friend Irma", ja sen päähenkilöinä olivat Irma Peterson ja Jane Stacy, joita esittivät Marie Wilson ja Diana Lynn, joka korvasi radiossa samaa roolia esittäneen Cathy Lewisin. Yleisön päähuomion saivat kuitenkin sivuosissa esiintyneet uudet näyttelijät Dean Martin ja Jerry Lewis, jotka esittivät laulaja Steve Lairdia ja yksinkertaista ravintolatarjoilija Seymouria. Elokuvan jatko-osassa "Tontut toverukset lännessä" elokuvan juoni keskittyikin enemmän heidän roolihahmojensa ympärille.


title: Tontut toverukset

text: Elokuvassa Irma Petersonin poikaystävä Al, jota esittää John Lund, yrittää auttaa Steve Lairdia laulajanurallaan.


title: 20/20 (uutisohjelma)

text: 20/20 on yhdysvaltalaisen ABC:n uutismakasiiniohjelma, jota on esitetty vuodesta 1978 alkaen. Ohjelman nykyisenä juontajana on Elizabeth Vargas.


title: Satakielipeukaloinen

text: Satakielipeukaloinen ("Microcerculus marginatus") on Keski- ja Etelä-Amerikassa tavattava peukaloisiin kuuluva varpuslintu.


title: Satakielipeukaloinen

text: Kooltaan satakielipeukaloinen on noin 11 cm. Laji on päälaeltaan ja selästään yksivärisen tummanruskea. Siivissä ja lyhyehkössä pyrstössä ei ole raidoitusta. Vatsa on väriltään valkoinen ja alavatsa ja kyljet ovat ruskehtavat. Andeilla elävillä alalajeilla vatsassa on selkeitä tuhkanharmaita suomukuvioita. Satakielipeukaloinen muistuttaa ulkonäöltään marmoripeukaloista ("Microcerculus bambla"), joka eroaa kuitenkin leveän valkoisen siipijuovansa perusteella.


title: Satakielipeukaloinen

text: Keski-Amerikassa satakielipeukaloista tavataan Costa Ricassa ja Panamassa. Etelä-Amerikassa laji elää Andeilla Venezuelan, Kolumbia, Ecuadorin, itäisen Perun ja Pohjois-Bolivian alueella. Lisäksi lintua tavataan Amazonasin alueella Brasiliassa Amazonjoen eteläpuolella. Satakielipeukaloisen elinympäristöä ovat kosteiden metsien pohjakerrokset. Usein laji elää purojen ja jokien läheisyydessä.


title: Satakielipeukaloinen

text: Satakielipeukaloiset elävät yleensä yksinään eivätkä koskaan parvissa. Laji viettää piileskelevää elämää lähellä maata ja se kuullaan useammin kuin nähdään. Eri alueilla elävät linnut laulavat hyvin eri tavoin. Tämä on johtanut arveluihin, että kyseessä ei olisi ainoastaan yksi laji.


title: Diddley bow

text: Diddley bow on afrikkalaista alkuperää oleva amerikkalainen kielisoitin. Soitin on tavallisesti kotitekoinen ja yksikielinen, ja sitä soitetaan pullonkaulalla tai muilla vastaavilla slide-soittoon soveltuvilla apuvälineillä kuten esimerkiksi voiveitsellä. Diddley bow tunnetaan lähinnä bluesmusiikista ja monet bluesartistit ovat aloittaneet lapsena juuri halvalla ja helposti rakennettavalla diddley bow'lla. Monien tunnettujen blueskappaleiden melodia soitetaan kitarallakin yhdellä kielellä, nimenomaan sen takia, että ne ovat saaneet alkunsa diddley bow'lla soitettuna.


title: Diddley bow

text: Tunnettu diddley bow'ta pääinstumenttinaan käyttänyt muusikko on mississippiläinen bluesmuusikko Lonnie Pitchford.


title: Diddley bow

text: Nykyajan muusikoista diddley bow'ta soittavat esimerkiksi Seasick Steve, One String Willie, One String Sam ja Velcro Lewis. Jack White rakentaa diddley bow'n elokuvan It Might Get Loud alussa. Seasick Steve äänitti tribuuttikappaleen nimeltä "Diddley Bow" omalla diddley bow'llaan vuoden 2009 albumille Man from Another Time.


title: Geoff Muldaur

text: Geoffrey Muldaur (s. 1945 Pelham, New York) on yhdysvaltalainen folk-, blues- ja folk rock -kitaristi sekä laulaja. Geoff Muldaur on yksi useista Cambridgen ja Woodstockin bluesmusiikkipiireistä nousseista artisteista.


title: Geoff Muldaur

text: Vuonna 1963 vanhan folkmusiikin esittäjä Jim Kweskin kutsui Muldaurin yhtyeeseensä Jim Kweskin Jug Band. Muldaur levytti yhteen kanssa neljässä vuodessa viisi albumia ja meni naimisiin yhtyeen viulistin Maria D'Amaton kanssa. Yhtyeen hajottua pari muutti Woodstockiin, jonne oli kerääntynyt joukko merkittäviä folkmuusikoita mukaan lukien Bob Dylan, The Band ja Paul Butterfield. Parin avioliitto päättyi vuonna 1972.


title: Geoff Muldaur

text: 1970-luvulta alkaen Muldaur on tehnyt ja tuottanut lukuisia blueslevyjä ja säveltänyt musiikkia lukuisiin elokuviin ja televisio-ohjelmiin. Tunnetuin hänen elokuvatöistään on Terry Gilliamin "Brazil"-elokuvan (1985) soundtrack. Muldaur on myös voittanut elokuvamusiikistaan Emmy-palkinnon.


title: Geoff Muldaur

text: Muldaur on konsertoinut Yhdistyneessä kuningaskunnassa, Saksassa ja Irlannissa ja esiintynyt muun muassa Carnegie Hallissa ja Kennedy Centerissä sekä useilla blues- ja folk-festivaaleilla.


title: Karin Hackl

text: Karin Hackl (s. 14. kesäkuuta 1989 Admont) on itävaltalainen alppihiihtäjä.


title: Karin Hackl

text: 28. joulukuuta 2008 hän kisasi ensimmäistä kertaa Alppihiihdon maailmancupissa. Hackl on voittanut 3 Eurooppa-cupin suurpujottelukisaa. Nuorten MM-kisoissa Garmisch-Partenkirchenissä vuonna 2009 Hackl otti hopeaa superyhdistetyssä, pronssia suurpujottelussa, sekä oli 12. pujottelussa, 20. super-g:ssä ja 25. syöksylaskussa.


title: Mitja Mežnar

text: Mitja Mežnar (s. 30. kesäkuuta 1988 Kranj, Jugoslavia) on slovenialainen mäkihyppääjä.


title: Mitja Mežnar

text: Mežnar hyppäsi vuosina 2005 ja 2007 kultaa voittaneessa Slovenian joukkueessa nuorten MM-kisoissa. Henkilökohtaisessa kilpailussa hän oli neljäs 2007.


title: Mitja Mežnar

text: Mäkihypyn maailmancupissa Mežnar kilpaili ensimmäisen kerran Engelbergissä vuonna 2007. Hänen paras sijoituksensa maailmancupissa on tammikuulta 2011, kun hän oli Sapporon kisassa 16:s. Vancouverin olympialaisissa 2010 hän sijoittui suurmäen kilpailussa 29:nneksi ja oli mukana joukkuekilpailussa kahdeksanneksi sijoittuneessa Slovenian joukkueessa. MM-kilpailuihin hän on osallistunut Liberecissä 2009 ja Oslossa 2011. Joukkuekilpailussa hän on sijoittunut Liberecissä seitsemänneksi ja Oslossa kuudenneksi. Henkilökohtaisissa kilpailuissa hänen paras MM-sijoituksena on Liberecistä normaalimäen 31. sija.


title: Lukáš Hlava

text: Lukáš Hlava (s. 10. syyskuuta 1984 Turnov) on tšekkiläinen mäkihyppääjä, joka edustaa Dukla Libereciä.


title: Lukáš Hlava

text: Mäkihypyn maailmancupissa Hlava kilpaili ensimmäisen kerran 11. tammikuuta 2003 Liberecissä sijoittuen 47:nneksi. Maailmancupin pisteille hän pääsi ensimmäisen kerran Vikersundin lentomäessä tammikuussa 2007 oltuaan 27:s. Hlavan paras sijoitus maailmancupissa on kolmas sija Lahdesta 4. maaliskuuta 2012.


title: Lukáš Hlava

text: Hlava sijoittui Liberecin MM-kilpailuissa 2009 normaalimäessä 20:nneksi. Vancouverin olympialaisissa 2010 hän oli normaalimäessä 38:s ja joukkuekilpailussa seitsemäs. Lentomäen MM-kilpailuissa Vikersundissa 2012 hän sijoittui 16:nneksi.


title: Andreas Wank

text: Andreas Wank (s. 18. helmikuuta 1988 Halle) on saksalainen mäkihyppääjä.


title: Andreas Wank

text: Wank kilpaili Continental Cupissa ensimmäisen kerran elokuussa 2002. Hän on saavuttanut kaksi voittoa Continental Cupissa, molemmat Courchevelissä heinäkuussa 2011. Nuorten MM-kilpailuissa vuonna 2008 Wank voitti kultaa normaalimäessä ja joukkuekilpailussa.


title: Andreas Wank

text: Mäkihypyn maailmancupissa Wank kilpaili ensimmäisen kerran Oberstdorfissa joulukuussa 2004. Hänellä on maailmancupissa kaksi palkintosijaa: hän oli Sapporon suurmäessä toinen 16. tammikuuta 2010 ja kolmas 2013.


title: Andreas Wank

text: Vancouverin olympialaisissa 2010 Wank oli mukana Saksan hopealle sijoittuneessa joukkueessa. Suurmäen kilpailussa hän oli 28:s. Wank oli mukana Saksan hopeajoukkueessa myös Vikersundin lentomäen MM-kilpailuissa 2012. Val di Fiemmen MM-kilpailuissa 2013 hän kuului Saksan hopeajoukkueeseen joukkuemäessä sekä sijoittui normaalimäessä yhdeksänneksi ja suurmäessä 11:nneksi. Sotšin olympialaisissa 2014 hän oli mukana Saksan kultaa voittaneessa joukkueessa ja sijoittui normaalimäessä kymmenenneksi.


title: Elävä kirjasto

text: Elävä kirjasto on tanskalaisen nuorisojärjestö Stop the Violencen vuonna 2000 Roskilde-festivaaleille luoma toiminnallinen menetelmä erilaisten ihmisten väliseen kohtaamiseen ja vuoropuheluun.


title: Elävä kirjasto

text: Elävä kirjasto pyrkii edistämään erilaisten ihmisten välisen kohtaamisen ja vuoropuhelun kautta moninaisuutta, ihmisoikeuksia ja ihmisarvon kunnioittamista. Elävä kirjasto toimii kuten tavallinenkin kirjasto, paitsi että paperisten kirjojen sijaan elävästä kirjastosta lainataan oikeita ihmisiä keskustelua varten. Elävän kirjaston kirjat edustavat erilaisia vähemmistöjä ja muita ryhmiä, jotka kohtaavat syrjintää, ennakkoluuloja, stereotypioita ja rasismia.


title: Elävä kirjasto

text: Menetelmää on käytetty yhdenvertaisuus- ja monikulttuurisuustyössä esimerkiksi nuorisotyössä, järjestöissä, seurakunnissa, kirjastoissa ja kouluilla.


title: Elävä kirjasto

text: Suomessa elävän kirjaston järjestämiseen liittyviä tarpeita, kuten koulutuksia koordinoi Suomen Nuorisoyhteistyö – Allianssin Elävä kirjasto -erillishanke.


title: Ylityökielto

text: Ylityökielto on ammatillisesti järjestäytyneiden työntekijöiden käyttämä työtaistelumuoto, jossa noudatetaan pelkästään säännöllistä työaikaa eikä yli- ja/tai lisätyötä tehdä. Ylityökiellolla pyritään vauhdittamaan neuvotteluja. Kielto annetaan usein keskitetysti koko toimialalle. Se on voimassa toistaiseksi ja koskee kiellon asettaneen liiton jäseniä.


title: Ylityökielto

text: Ylityö on aina vapaaehtoista, joten työnantajalla on velvollisuus pyytää työntekijöiltä suostumus ylityön tekemiseen. Jokaisella työntekijällä on lain mukaan oikeus kieltäytyä ylityön tekemisestä. Tässä suhteessa työsuhteen ehtoja ei rikota ja näin ollen myös muut kuin liiton jäsenet voivat halutessaan kieltäytyä ylitöistä ja tukea sopimuksen syntymistä.


title: Ylityökielto

text: Yleensä työtekijöiden ammattiliitto suosittaa ylityökiellollaan, että sen jäsenet eivät matkustaisi työasioissa säännöllisen työajan ulkopuolella. Tällä tavoitellaan painostustoimien tehokkuutta.


title: Ylityökielto

text: Ylityökiellon antamista eivät sido aika- tai ilmoittamismääräykset, joten se voidaan toimeenpanna nopealla aikataululla. On tavallista, että ammattiliitot ohjeistavat osastojaan, yhdistyksiään ja jäseniään, että työpaikoilla ei tule tehdä erillisiä paikallisia sopimuksia ylityökiellosta ilman liittojen suostumusta.


title: Ylityökielto

text: Ylityökiellon aikana työskennellään normaalin työajan puitteissa - ainoastaan ylityöstä kieltäydytään. Henkilöstön edustajien rooli ylityökiellon aikana on esim.:Toisinaan erityisesti toimihenkilöitä tai heidän luottamusmiehiään yritetään painostaa ylityökiellon rikkomiseen työtaistelutilanteessa tai eroamaan ammattiliitosta. Menettely on kuitenkin tuomittavaa rikoslain 47 luvun 3 §:n mukaan, sillä työntekijää ei saa asettaa epäedulliseen asemaan ammatillisen toiminnan takia. Työsuhteen aikana epäedulliseen asemaan asettaminen voi ilmetä esimerkiksi töiden tai työmenetelmien järjestelyissä, loma-ajankohtien määräämisessä tai uralla etenemiskehityksessä. Siten työntekijöitä ei ole esimerkiksi sallittua siirtää työtaistelutoimenpiteeseen osallistumisen perusteella huonompiin tehtäviin. Rangaistukseksi em. lain rikkomisesta on määrätty sakkoa tai vankeutta enintään kuusi kuukautta.


title: Ylityökielto

text: On mahdollista, että työtaistelutilanteessa työnantaja tai tämän edustaja estää toimillaan, esimerkiksi uhkaamalla irtisanomisella, toimihenkilöiden osallistumisen ja toiminnan paikallisyhdistyksessä. Tällainen tilanne voi tulla rangaistavaksi rikoslain 47 luvun 4 §:n työntekijöiden järjestäytymisvapauden loukkaamisena. Myös tällaisen teon yritys on rangaistava. Rangaistukseksi on säädetty sakkoa.


title: Lugoj

text: Lugoj on Länsi-Romaniassa Timișjoen rannalla, Timișin piirikunnassa Baanaatin alueella sijaitseva kaupunki.


title: Lugoj

text: Lugoj oli aikoinaan vahvasti linnoitettu ja nykyistä vaikutusvaltaisempi kaupunki. Elokuussa 1849 kaupungissa oli Unkarin vallankumoushallituksen viimeinen istuin, ja se toimi viimeisenä turvapaikkana Lajos Kossuthille ja useille muille vallankumousjohtajille ennen heidän pakoaan Ottomaanien valtakuntaan.


title: Lugoj

text: Nykyisin Lugoj on kuuluisa Dracula-näyttelijä Bela Lugosin kotikaupunkina. Lugosin oikea sukunimi oli Blasko, taiteilijanimi "Lugosi" on adjektiivi sanasta Lugos, joka on kaupungin unkarilainen nimi.


title: Akseli Kanerva

text: Juho Axel (Akseli) Kanerva (sukunimi aik. "Stolt"; 1. helmikuuta 1882 Orimattila – 4. joulukuuta 1961 Hämeenlinna) oli suomalainen toimittaja ja sosialidemokraattien kansanedustaja. Kanerva kirjoitti myös muutamia huvinäytelmiä nimimerkillä "Juha Satakoski".


title: Akseli Kanerva

text: Kanervan vanhemmat olivat muonamies Willehad Stolt ja Wilhelmina Siljander. Kanerva teki kansakoulun käytyään erilaisia sekatöitä ja toimi suutarina sekä kiertokoulunopettajana Orimattilassa vuoteen 1910 saakka. Kanerva tuli 1910 Lahdessa ilmestyneen Raivaaja-lehden toimitusharjoittelijaksi ja hän oli lehden toimitussihteerinä 1910–1912 sekä vastaavana toimittajana 1912–1914. Hän oli sitten Kansanvalta-lehden vastaavana toimittajana Lahdessa ja Vapaan Sanan toimittajana Vaasassa mutta joutui 1914 vankilaan majesteettirikoksesta. Vapauduttuaan Kanerva oli Hämeen Voiman toimittajana Hämeenlinnassa 1915, Päivän Tiedot -lehden toimitussihteerinä Sortavalassa 1916–1917 sekä Sosialisti-lehden toimitussihteerinä Turussa 1917–1918.


title: Akseli Kanerva

text: Suomen sisällissodan jälkeen Kanerva oli vankilassa poliittisista syistä 1918–1920. Hän toimi sitten Työn Voiman toimitussihteerinä Jyväskylässä 1920–1924 ja sen jälkeen 1924–1927 Hämeen Kansan Lahden toimiston hoitajana sekä Hämeen läänin eteläisen vaalipiirin sos.dem. piirijärjestön luennoitsijana. Kanerva oli Hämeenlinnassa ilmestyneen Hämeen Kansa-lehden toimitussihteerinä 1927–1929 ja päätoimittajana 1929–1931. Kansanedustajakautensa jälkeen Kanerva toimi Kullervo-lehden toimittajana 1936–1941 sekä Uusmaan kunnallislehden toimitussihteerinä Hämeenlinnassa 1936–1944. Hän oli myös uudelleen Hämeen Kansan toimittajana 1941–1946.


title: Akseli Kanerva

text: Kanerva oli SDP:n kansanedustajana 1931–1933 ja 1933–1936 edustaen Hämeen läänin eteläistä vaalipiiriä. Hän tuli ensimmäiselle edustajakaudelleen lokakuussa 1931 Helsingin apulaiskaupunginjohtajaksi siirtyneen SDP:n Jaakko Kedon tilalle ja toiselle kaudelleen lokakuussa 1933 kesken edustajakautensa kuolleen SDP:n Kalle Myllymäen paikalle. Kanerva oli myös Jyväskylän ja Hämeenlinnan kaupunginvaltuustojen jäsenenä ja kuului Hämeen läänin eteläisen vaalipiirin sos.dem. piiritoimikuntaan.


title: Akseli Kanerva

text: Akseli Kanerva oli naimisissa vuodesta 1906 Selma Maria Wikströmin kanssa. Kansakoulunopettaja Helvi Tast, o. s. Kanerva (24.9.1907–15.6.1984) oli heidän tyttärensä ja filosofian tohtori Johan Tast heidän tyttärenpoikansa.


title: Akseli Kanerva

text:
Omalla nimellä:
Nimimerkillä "Jonni Joutava":
Nimimerkillä "Juha Satakoski":


title: Simo Suoniemi

text: Simo Olavi Suoniemi (s. 27. maaliskuuta 1952 Vaasa) on suomalainen taidegraafikko ja taidemaalari.


title: Simo Suoniemi

text: Suoniemi opiskeli Helsingin yliopistossa 1972–1976 pääaineenaan taidehistoria sekä teki lisäopintoja piirustuslaitoksella ja Taideteollisessa korkeakoulussa.


title: Simo Suoniemi

text: Taiteilija Suoniemellä on ollut esillä maalauksia ja grafiikkaa vuodesta 1972 lähtien sekä Suomessa että ulkomailla, yksityis- ja ryhmänäyttelyissä. Lisäksi Simo Suoniemi on tehnyt kirjankuvituksia, Ex Libriksiä ja grafiikan vedostustöitä.


title: Simo Suoniemi

text: Simo Suoniemi on jäsenenä Suomen Taidegraafikoiden liitossa, missä hän on toiminut varapuheenjohtajana ja hallituksen jäsenenä, sekä Kiila ry:ssä ja Taidegrafiikan kannatusyhdistyksessä.


title: HMS Acute (J106)

text: HMS Acute (viirinumerot M106 ja J106) Britannian kuninkaallisen laivaston Algerine-luokan miinanraivaaja.


title: HMS Acute (J106)

text: Alus tilattiin 15. marraskuuta 1940 Harland and Wolffin telakalta Belfastista Pohjois-Irlannista nimellä "HMS Alert", mutta se nimettiin 1941 "HMS Acuteksi". Aluksen köli laskettiin 25. heinäkuuta 1941 telakkanumerolla 1135 ja se laskettiin vesille 14. huhtikuuta 1942. Alus valmistui vielä samana vuonna 30. heinäkuuta.


title: HMS Acute (J106)

text: Alus oli heinäkuun alun vuonna 1942 valmistajan koeajoissa ja se määrättiin palvelukseen otettaessa 12. miinantorjuntalaivueeseen (). Alus valmistui 30. heinäkuuta, jonka jälkeen se aloitti laivaston vastaanottotestit. Testien päätyttyä elokuussa alus siirtyi Tobermoryyn koulutettavaksi ja valmistautumaan miinanraivaustehtäviin. Se oli syyskuun Port Edgarissa koulutettavana, mistä se lähti lokakuussa Harwichiin liittyäkseen laivueeseensa. Laivueen muut alukset olivat "HMS Algerine", "HMS Alarm" ja "HMS Albacore" sekä lokakuussa koulutuksensa päättänyt "HMS Cadmus".


title: HMS Acute (J106)

text: Laivue määrättiin miinantorjuntatehtäviin Välimerelle sekä tukemaan suunniteltua maihinnousua Pohjois-Afrikkaan (operaatio Torch). "Acute" liittyi 23. lokakuuta Clydessä laivueensa mukana Gibraltarille lähtevän saattueen KMS1 suojaksi. Gibraltarille saavuttuaan alus valmistui maihinnousuun ja se lähti 5. marraskuuta laivueen suojaaman KMF1:n saattueen mukana Algeriin. Alus raivasi 8. marraskuuta Baker-rannan edustalla, mistä vapauduttuaan se oli 10. marraskuuta alkaen sukellusveneidentorjuntatehtävissä sekä suojaamassa saattueita. Alus lähti 13. marraskuuta paluumatkalle kohti Gibraltaria.


title: HMS Acute (J106)

text: Joulukuun alus raivasi miinoja Pohjois-Afrikan rannikolta, partioi sekä suojasi saattueita. Aluksen potkuri vaurioitui tammikuussa 1943 torpedon räjähtäessä ja se joutui palaamaan Gibraltarille korjattavaksi, mistä se palasi palvelukseen maaliskuussa.


title: HMS Acute (J106)

text: Toukokuussa alus määrättiin laivueen mukana raivaamaan yhdessä 13. miinanraivaajalaivueen kanssa miinoja Galitan ja Sisiliansalmen alueelta (operaatio Antidote), minkä seurauksena kumpikin laivue siirtyi Bizertaan 5. toukokuuta. "Acute" osallistui 20. toukokuuta miinanräjähdyksessä vaurioituneen "HMS Fantomen" pelastamiseen. Miinanraivaus saatiin päätökseen 7. kesäkuuta, mihin mennessä laivue oli raivannut kaikkiaan 126 miinaa. Laivue määrättiin tukemaan Sisilian maihinnousua (operaatio Husky) miinanraivauksin sekä suojaamaan maihinnousun saattueita.


title: HMS Acute (J106)

text: Heinäkuussa "Acute" siirrettiin Huskya varten yhdessä "Albacoren" ja "HMS Circen" kanssa 14. miinanraivaajalaivueeseen. Alukset siirtyivät 10. heinäkuuta samalla saattuetta suojaten maihinnousun itäiselle alueelle, jossa ne aloittivat 12. heinäkuuta maihinnousua edeltäneen miinanraivauksen. Maihinnousun aikana alukset olivat sukellusveneidentorjuntatehtävissä sekä suojaamassa saattueita Maltan, Bizertan ja maihinnousualueen välillä.


title: HMS Acute (J106)

text: Syyskuun alussa alus valmistautui laivueen mukana Italian mantereelle tehtävän maihinnousun (operaatio Avalanche) vaatimiin raivauksiin. "Acute" lähti 8. syyskuuta laivueen mukana raivaamaan Salernoon johtavaa reittiä. Seuraavana päivänä raivaajat joutuivat rannikkotykistön tuleen. Alus vapautui 16. syyskuuta operaatiosta ja se siirrettiin laivueen mukana Napolinlahdelle raivaamaan miinoja. Alus sai määräyksen 30. syyskuuta raivauksen päätyttyä Napolinlahdella siirtyä Caprille.


title: HMS Acute (J106)

text: Lokakuun alusta alus oli laivueen mukana tukemassa Sisilian länsirannikon operaatioita, joissa tuettiin eteneviä maajoukkoja tykkitulella. Toisinaan miinoja raivaavat alukset joutuivat Gaetanlahdella raskaiden rannikkotykkien tuleen. Operaatio jatkui aina tammikuulle 1944 saakka, jolloin alus siirtyi laivueen mukana Anzioon.


title: HMS Acute (J106)

text: Laivueen alukset täydennettyinä 13. ja 19. laivueiden aluksilla raivasivat 21. tammikuuta 1944 Anzion maihinnousualueen (operaatio Shingle). Operaatiosta vapauduttuaan alus siirtyi laivueen mukana Napoliin. Helmikuussa alus osallistui Napolin meriteiden raivaamiseen, jotta meriliikenne mahdollistuisi ja jotta laivaston alusten pääsy rannikon läheisyyteen tukemaan tykistöllään maajoukkoja mahdollistuisi.


title: HMS Acute (J106)

text: Huhtikuusta alkaen alus raivasi laivueen mukana Maltan rannikon miinoituksia silloin kuin ei ollut tarve olla Italian rannikolla tukemassa taisteluita. Alus raivasi 11. huhtikuuta "HMS Espieglen", "Circen" ja "HMS Spankerin" kanssa Anzion lounaispuolella olleen miinakentän, josta "Acute" raivasi kaikkiaan viisi miinaa. Alus raivasi 18. huhtikuuta Anziosta pohjoiseen sekä Tiberin suulla joutuen rannikkotykistön tuleen. Se raivasi 20. huhtikuuta Anzion länsipuolella ollen seuranneen yön sukellusveneidentorjuntapartiossa. Alus avusti "Circeä", jonka kannella räjähti purettavana ollut miina aiheuttaen runsaasti vahinkoa. "Acute" ja "Espiegle" hinasivat pahoin vaurioituneen aluksen Napoliin.


title: HMS Acute (J106)

text: Toukokuussa alus jatkoi laivueen mukana Italian länsirannikon raivauksia. Alus oli 11. toukokuuta raivaamassa Gaetanlahdella tulitukialuetta raskaammille pinta-aluksille, joiden tehtävänä oli tukea Monte Cassinon taistelua. Seuraavana päivänä alus varmisti tulitoiminta-alueen "HMS Didolle" sekä "USS Brooklynille" ja "USS Philadelphialle", jolloin alukset joutuivat raskaiden rannikkotykkien tuleen. Operaatiosta vapauduttuaan "Acute" liittyi laivueeseensa raivaamaan Napolin ja Anzion väliä, josta raivattiin kaikkiaan 98 miinaa.


title: HMS Acute (J106)

text: Alus osallistui 4. kesäkuuta Chivitavecchian sataman suun raivaukseen ja sataman edustan ankkuripaikan raivaamiseen 13. kesäkuuta. Livornon satamaan johtavan reitin raivaus (operaatio Lobster) alkoi 14. heinäkuuta ja satama saatiin meriliikennekäyttöön 25. heinäkuuta. Anzion ja Livornon välisen reitin raivauksessa tuhottiin kaikkiin 250 miinaa. Raivaustehtävät jatkuivat pari seuraavaa kuukautta.


title: HMS Acute (J106)

text: Lokakuussa alus määrättiin laivueen mukana tukemaan operaatio Mannaa Kreikkaan ja laivue siirtyi 22. lokakuuta Välimeren itäosaan. Alus osallistui 1. marraskuuta alkaen Skiathokselta Salonikaan johtavan reitin raivaamiseen. Joulukuussa raivaukset Kreikan alueella jatkuivat ja alus kärsi lieviä vaurioita miinan räjähtäessä paravaanissa. Laivue havaitsi myös uudenlaisia miinoja, jotka räjähtivät ajasteisesti vaijerin katkettua. "Acute" määrättiin erityistehtävään varmistamaan turvallinen Dardanellien läpäisy sotalaivoille, jotka kuljettivat Yhdysvaltain presidenttiä ja Britannian pääministeriä seurueineen Jaltaan tapaamaan Neuvostoliiton johtajaa. "Acute" aloitti jouluna paluumatkan Maltalle.


title: HMS Acute (J106)

text: Alus lähti tammikuussa 1945 Maltalta "Espieglen" kanssa vapauttaakseen "Flyn", joka oli viimeistelemässä Dardanellien raivauksia valtioiden päämiesten kulun turvaamiseksi. "Acute" ajoi raivausten aikana Turkin rannikolla karille, mutta se hinattiin pikaisesti pois aluevesiltä selkkauksen välttämiseksi. Dardanellien raivausten aikana tuhottiin 52 miinaa. Operaation päätyttyä alukset palasivat Kreikan rannikolle jatkamaan raivausta kuten Doroon ja Thermiaan pääsyn varmistamista. Helmikuussa alus palasi Maltalle, jotta miehistö saisi ansaitsemansa levon raivausten lomassa. Alus lähti 23. maaliskuuta Napoliin, josta käsin se laivueen mukana raivasi miinoja.


title: HMS Acute (J106)

text: Huhtikuussa alus raivasi laivueen kanssa Livornon ja Genovan välillä. Toukokuussa laivue siirtyi Genovaan, jonka ankkuripaikka todettiin turvalliseksi 9. toukokuuta. Kesäkuussa alus siirrettiin Tarantossa telakalle huollettavaksi, mistä se palasi syyskuussa.


title: HMS Acute (J106)

text: Alus jatkoi laivueensa mukana miinanraivausta Välimerellä. Osuessaan hylkyyn tammikuussa 1946 alus kärsi pahoja vaurioita ja se siirrettiin telakalle Genovaan. Telakalta palattuaan alus liittyi laivueeseensa Maltalla, mistä se lähti edelleen Britteinsaarille 9. toukokuuta. Saavuttuaan Portsmouthiin alus jatkoi palvelustaan osallistuen lähivesien miinanraivaukseen. Osallistuttuaan Alankomaiden rannikon raivaukseen syys-lokakuussa alus poistettiin palveluksesta ja se siirrettiin reserviin.


title: HMS Acute (J106)

text: Maattuaan Harwichissa ankkurissa kymmenisen vuotta alus palautettiin palvelukseen toukokuussa 1956 ja se sijoitettiin Dartmouthin koulutuslaivueeseen kadettien koululaivaksi, missä tehtävässä se oli seuranneet viisi vuotta. Alus poistettiin uudelleen palveluksesta heinäkuussa ja se oli seuraavat kolme vuotta reservissä ennen poistolistalle siirtoaan.


title: HMS Acute (J106)

text: "HMS Acute" hinattiin 1963 Maltalle, jossa se oli torpedoammuntojen maalialuksena. Alus myytiin 20. marraskuuta 1964 ja se saapui vielä samana vuonna La Speziaan Italiaan romutettavaksi.


title: HMS Acute (J106)

text: Aluksen päällikköinä olivat:


title: Teatteriseurue Ursus

text: Teatteriseurue Ursus on helsinkiläinen ammattiteatteriryhmä, jonka intohimoja ovat visuaaliset ja absurdit esitykselliset maailmat. Seurueen esitysten elementtejä ovat teatterillinen leikki ja logiikka sekä niiden sekoittuminen. Omaleimaisella esittämisen tavalla Ursus haluaa sisällyttää esitystensä aiheisiin mm. aikakautemme mielettömyyttä ja tarjota tilaisuuden loikata maagiseen rinnakkaistodellisuuteen, jossa kaikki on mahdollista. Ursuksen jäsenet ovat helsinkiläisiä freelancereita ja kulttuurialan ammattilaisia.


title: Nestori Veikkola

text: Nestori Veikkola (7. maaliskuuta 1884 Karjalohja – 20. lokakuuta 1961 Lohja) oli suomalainen näytelmäkirjailija.


title: The Way You Look Tonight

text: ”The Way You Look Tonight” on Jerome Kernin säveltämä ja Dorothy Fieldsin sanoittama laulu vuoden 1936 Hollywood-musikaalista "Hääkarkuri" (). Elokuvassa sen lauloi Fred Astaire Ginger Rogersille. Kappale voitti vuoden 1936 parhaan laulun Oscar-palkinnon.


title: The Way You Look Tonight

text: Astaire otti kaiken hyödyn irti "Hääkarkurin" suosiosta ja levytti suurimman osan elokuvan kappaleista sen ilmestyttyä. Laulajan taustaorkesterina toimi säveltäjä ja kapellimestari Johnny Greenin orkesteri. ”The Way You Look Tonight” pysyi listaykkösenä kuusi viikkoa, ja myöhemmin sekä ”Pick Yourself Up” että ”A Fine Romance” samasta musikaalista nousivat vuorollaan listojen kärkeen.


title: The Way You Look Tonight

text: Laulusta on tullut pop- ja jazzstandardi. Jazzartisteista kappaleen ovat levyttäneet muun muassa Billie Holiday Teddy Wilsonin orkesterin kanssa vuonna 1936, Benny Goodmanin orkesteri laulaja Peggy Leen kanssa vuonna 1942 sekä Art Blakeyn Jazz Messengers -yhtye vuonna 1954.


title: The Way You Look Tonight

text: Kern kirjoitti ”The Way You Look Tonightin” ja ”A Fine Romancen” melodiat kontrapunktiin. Ne kuullaan yhtä aikaa elokuvan loppukohtauksessa, Astairen laulaessa jälkimmäistä kappaletta ja Rogersin edellistä. Tämä on ainoa kerta kun Astaire ja Rogers, jotka tekivät kymmenen elokuvaa yhdessä, laulavat kontrapunktissa. Elokuvan musiikki oli kokonaisuudessaan Kernin ja Fieldsin kirjoittama, ja kappaleet sisälsivät useita ristiviittauksia toisiinsa niin melodiassa kuin sanoissakin.


title: Werowocomoco

text: Werowocomoco oli Virginiassa sijainnut powhatan-intiaanien kylä ja heidän poliitinen keskuksensa 1500–1600-luvuilla. Ensimmäiset kirjalliset lähteet kylästä ovat vuodelta 1608 peräisin olevia tekstejä, jotka kirjoittivat alueelle tulleet englantilaiset siirtolaiset. Näiden tekstien mukaan kylä sijaitsi Yorkjoen rannalla melko lähellä englantilaisten Jamestownin siirtokuntaa.


title: Werowocomoco

text: Werowocomocon historiasta ennen siirtolaisten tuloa ei tiedetä paljoa. Sen mahdollisesta sijaintipaikasta Gloucesterin piirikunnasta on merkkejä asutuksesta jo 1200-luvulta ja sinne ilmestyi selviä merkkejä tiheämmästä asutuksesta 1400-luvulla. Werowocomoco toimi powhatanien liittouman perustajan Wahunsunacockin keskuksena jo ennen siirtolaisten tuloa. Powhatanit kutsuivat hallitsemiaan alueitaan nimellä Tsenacommacah. Werowocomocon nimi tulee luultavasti powhatanin kielen sanasta "werowans", joka tarkoittaa päällikköä, ja sanasta "komakah", joka tarkoittaa asutusta.


title: Werowocomoco

text: Englantilaiset siirtolaiset rakennuttivat Werowocomocoon saksalaistyylisen talon osana vaihtokauppaa, jossa powhatanit antoivat ruokaa ankaran talven aiheuttamasta nälänhädästä kärsivälle Jamestownin siirtokunnalle. Kun englantilaisten oli tarkoitus lähteä hakemaan ruoka Werowocomocosta 29. joulukuuta 1608, he päättivät John Smithin johtamina varastaa ne. Smith saapui paikalle 12. tammikuuta, ja hänen onnistui yllättää powhatanit ja varastaa ruoka. Pian tapahtuman jälkeen päällikkö Wahunsunacock siirsi keskuksensa Werowocomocosta kylään nimeltä "Orapakes" ja sieltä myöhemmin edelleen "Matchutiin". Wahunsunacockin kuoltua 1618 hänen seuraajansa Opechancanough piti omana keskuksenaan Matchutin lähellä ollutta "Youghtanundia".


title: Werowocomoco

text: Powhatanien hylättyä Werowocomocon tieto sen sijainnista unohtui. Werowocomocon uskottiin pitkään sijainneen paikalla, jolta oltiin löydetty savupiipun raunio, jonka uskottiin olleen peräisin englantilaisten Werowocomocoon rakennuttamasta talosta. Raunion läheltä ei kuitenkaan löydetty merkkejä muusta asutuksesta. Vuonna 2002 löydettiin Gloucesterin piirikunnasta merkkejä intiaanien asutuksesta ja englantilaisperäisiä tavaroita. Tämän paikan uskotaan olleen historiallinen Werowocomoco.


title: Mannerten pallonpuolisko

text: Mannerten pallonpuolisko on maapallolla se pallonpuolisko eli isoympyrän rajoittama alue, jossa mannerten osuus pallonpuoliskon kokonaispinta-alasta on suurin. Mannerten pallonpuoliskon keskipiste sijaitsee Ranskassa lähellä Nantesin kaupunkia Loiren suulla, kohdassa 47° 13′ pohjoista leveyttä ja 1° 32′ läntistä pituutta Greenwichistä. Toista puolta maapallon pinnasta kutsutaan merten pallonpuoliskoksi.


title: Mannerten pallonpuolisko

text: Mannerten pallonpuoliskolla on seitsemän kahdeksasosaa maapallon maapinta-alasta. Siellä sijaitsevat Eurooppa, Afrikka ja Pohjois-Amerikka kokonaisuudessaan sekä suurin osa Aasiaa ja Etelä-Amerikkaa. Silti mannerten pallonpuoliskollakin merta on enemmän kuin puolet eli 53 %. Siellä olevat merialueet käsittävät Pohjoisen jäämeren kokonaisuudessaan, suurimman osan Atlantin valtamerestä sivumerineen sekä osia Intian valtamerestä ja Tyynestämerestä.


title: Thousand Islands

text: Thousand Islands on matkailijoiden suosima, luonnonkaunis saariryhmä, joka sijaitsee Ontariojärven ja Saint Lawrencen joen yhtymäkohdassa Yhdysvaltojen ja Kanadan rajalla. Saaret muodostavat joen alkupäähän 80 kilometrin mittaisen ketjun, joka ulottuu Yhdysvaltojen puolella Cape Vincentistä Ogdensburgiin ja Kanadan puolella Kingstonista Cornwalliin. Saint Lawrence on Ontariojärven reunalla vielä 25 kilometriä leveä mutta kapenee 8 kilometrin levyiseksi Thousand Islandsin päätepisteessä koillisessa. Toisin kuin saariryhmän nimestä voisi päätellä, siihen kuuluu kaikkiaan yli 1 800 saarta – lukema sisältää kaikki joen pinnan yläpuolelle pysyvästi jäävät maa-alueet, joilla kasvaa vähintään kaksi puuta.


title: Thousand Islands

text: Thousand Islandsin ensimmäisiä asukkaita olivat irokeesit, jotka kutsuivat sitä "Manatoanaksi" eli 'Suuren Hengen puutarhaksi'. Nykyinen nimi esiintyi ensimmäisen kerran Jean Desbayes’n piirtämässä kartassa vuodelta 1687, jossa saarille oli annettu ranskankielinen nimi "Les Milles Iles" eli ’tuhat saarta’.


title: Thousand Islands

text: Thousand Islandsissa käytiin useita vuoden 1812 sodan ratkaisevista taisteluista. 1870-luvulla joella alkoi risteillä höyrylaivoja ja saarille rakennettiin suuria, ylellisiä hotelleja ja varakkaiden ihmisten kesäasuntoja. Seutu on edelleen suosittu matkailukohde, joka houkuttelee etenkin veneilijöitä ja urheilukalastajia.


title: Merten pallonpuolisko

text: Merten pallonpuolisko on maapallolla se pallonpuolisko eli isoympyrän rajoittama alue, jossa merten osuus pallonpuoliskon kokonaispinta-alasta on suurin. Merten pallonpuoliskon keskipiste sijaitsee Tyynenmeren lounaisosassa lähellä Uuden-Seelannin Bountysaaria, kohdassa 47° 13′ eteläistä leveyttä ja 178° 28′ itäistä pituutta Greenwichistä. Toinen puoli maapallon pintaa on mannerten pallonpuolisko.


title: Merten pallonpuolisko

text: Merten pallonpuoliskolla on vain yksi kahdeksasosa maapallon maapinta-alasta, ja sen pinta-alasta yli 90 % on merta. Siellä sijaitsevat kuitenkin Australia ja Etelämanner kokonaisuudessaan sekä Etelä-Amerikan eteläisin osa ja sekä Aasiasta pääosa Indonesian saaristoa. Valtameristä sijaitsevat merten pallonpuoliskolla Eteläinen jäämeri kokonaisuudessaan, suurin osa Intian valtamerestä ja Tyynestämerestä sekä Atlantin eteläisin osa.


title: Polykrates

text: Polykrates (, kuoli 522 eaa.) oli Samoksen tyranni noin vuosina 540–522 eaa. Suuren laivastonsa ansiosta Samos hallitsi Polykrateen aikana useita lähisaaria ja osaa Vähästä-Aasiasta. Hän rakennutti muun muassa Samoksen Heraionin temppelin ja Eupalinoksen tunnelin, jota pitkin kaupunkiin saatiin vettä.


title: Polykrates

text: Samos sijaitsee Vähän-Aasian länsirannikolla Miletoksen lähellä. Kaupunki oli kreikkalainen, vaikka se kuuluikin Lyydian kuninkaan Kroisoksen valtapiiriin. Persian kuninkaan Kyyros II Suuren kukistettua Kroisoksen noin vuonna 547 eaa. Samos joutui Persian vallan alle. Persialainen sotapäällikkö Harpagus kukisti persialaisten valtaa vastustaneet kreikkalaiset kaupungit. Samoksella tilanne oli sekava, ja vuonna 540 kolme veljestä, Polykrates, Pantagnostos ja Syloson, kaappasivat vallan itselleen. Heitä tuki osa Samoksen asukkaista, joiden avulla he valtasivat Samoksen linnoituksen. Vuonna 532 eaa. Polykrates antoi kuitenkin teloittaa Pantagnostoksen ja ajoi Sylosonin maanpakoon Persiaan. Tämän jälkeen Polykrates oli yksinvaltias, joita kreikkalaiset kutsuivat nimityksellä tyranni.


title: Polykrates

text: Ilmeisesti Polykrates oli suosittu kansan keskuudessa, ja hänen vastustajansa, etupäässä vanhan aristokratian edustajat, ajettiin maanpakoon. Mahdollisesti Pythagoras oli yksi maanpakoon lähteneistä. Polykrates paransi Samoksen kaupungin puolustusta rakennuttamalla kaupungin ympärille muurit. Samoihin aikoihin hän rakennutti sen satamaan kivisen laiturin, joka suojaisi sitä hyökkääjiltä. Nämä rakennustyöt suunnitteli megaralainen arkkitehti Eupalinos. Hänen suunnittelemansa oli myös noin kilometrin pituinen niin kutsuttu Eupalinoksen tunneli, jota pitkin kaupunkiin johdettiin juomavettä ja jota saatettiin käyttää myös pakoreittinä piirityksen aikana. Polykrates yritti eri tavoin parantaa alamaistensa elinoloja, ja hän rakennutti myös suuren Heraionin temppelin, joka oli pyhitetty Heralle. Polykrateen rakennustöitä arvostettiin suuresti, ja Aristoteles vertasi niitä Egyptin pyramideihin. Polykrateen hovissa vieraili useita oppineita, kuten lääkäri Demokedes, sekä runoilijoita, heidän joukossaan Anakreon ja Ibykos. Polykrates antoi tuoda vuohia Naksoksesta ja lampaita Miletoksesta edistääkseen Samoksen villantuotantoa.


title: Polykrates

text: Persialaiset eivät olleet kovin kiinnostuneita Kreikan saariston valtaamisesta, mutta Egyptin farao Amasis II pelkäsi persialaisten hyökkäystä ja oli siksi rakennuttanut laivaston. Egyptiläiset olivat lisäksi vallanneet Kyproksen. Persialaisilla ei ollut laivastoa, ja egyptiläisten puolustus perustui siihen, että heidän laivastonsa pystyisi estämään persialaisia hyökkäämästä Egyptiin. Amasis liittoutui tämän jälkeen Polykrateen kanssa ja antoi tälle suuria summia rahaa. Rahoilla Polykrates rakennutti laivaston, johon kuului sata laivaa, jokaisessa 50 soutajaa. Tällaisen laivaston ylläpito maksoi lähes kahdeksan tonnia hopeaa vuodessa. Voimakkaan laivaston ansiosta Polykrates saattoi hallita monia lähisaaria ja osia Vähän-Aasian rannikosta. Polykrateen tiedetään myös harrastaneen merirosvousta.


title: Polykrates

text: Vuonna 530 eaa. Kyyros kuoli, minkä jälkeen Polykrates päätti liittoutua tämän seuraajan Kambyses II:n kanssa, joka aikoi hyökätä Egyptiin. Egyptin kukistuttua vuonna 525 Polykrates jäi kuitenkin ilman tärkeää tulonlähdettä. Polykrateen vastustajat lähettivät joukkoja saarelle yhdessä Spartan ja Korintin lähettämien joukkojen kanssa. Viholliset eivät kuitenkaan pystyneet murtamaan Samoksen muureja.


title: Polykrates

text: Vuonna 522 eaa. Persia ajautui melkein sisällissotaan, kun eräs Smerdis kaappasi itselleen vallan. Lyydian satraappi Oroites pelkäsi, että uusi kuningas antaisi teloittaa hänet ja ehdotti liittoa Polykrateen kanssa. Oroites pyysi Polykratesta tulemaan luokseen Sardikseen ja lupasi tälle niin paljon rahaa, että tämä saattaisi hallita koko Kreikkaa. Polykrates, joka tunnettiin rahanahneena, päätti matkustaa tapaamaan Oroitesta. Herodotoksen mukaan Polykrateen tytär näki unen, joka enteili isän kuolemaa. Näin kävikin, kun Oroites murhasi Polykrateen ja ristiinnaulitsi hänen ruumiinsa. Kun Dareios II nousi Persian kuninkaaksi, hän teloitti Oroiteksen ja Polykrateen veljestä Sylosonista tehtiin Samoksen uusi tyranni.


title: Polykrates

text: Kuolemansa jälkeen Polykrateesta tuli kuuluisa. Herodotos kertoo, kuinka jumalat suosivat häntä. Hänen kerrotaan heittäneen arvokkaan sormuksen mereen – ja saaneen sen pian takaisin kalastajalta, joka oli saanut saaliikseen kalan, joka oli niellyt sormuksen. Herodotoksen mukaan Amasis luopui liitosta Polykrateen kanssa, koska tämä oli niin onnekas, että jumalat tulisivat rankaisemaan häntä.


title: Raino Puottula

text: Raino Puottula (27. maaliskuuta 1930 Turku – 17. lokakuuta 2011) oli naantalilainen päätoimittaja ja kotiseutuneuvoksen arvonimellä palkittu kotiseutuhistorioitsija. Hän teki pitkän uran toimittajana sekä päätoimittajana naantalilaisissa paikallislehdissä.


title: Raino Puottula

text: Puottulan perhe muutti Turusta Naantaliin Rainon ollessa kolmevuotias. Puottula voitti 17-vuotiaiden Suomen mestaruuden korkeushypyssä vuonna 1947, ja myöhemmin urheilumiehenä perusti oman vuosina 1955–1960 julkaistun "Hiilimurska"-urheilulehden. Toimittajana "Uutis-Valjakko"-paikallislehdessä vuosina 1963–1965 ja toimitussihteerinä 1966–1975. "Naantalin lehti" -paikallislehden toimittajana lyhyen aikaa vuonna 1965. "Rannikkoseutu"-paikallislehden päätoimittajana Puottula toimi vuosina 1975–1987 ja kirjoitti myös pakinoita lehteen. Puotula ei osallistunut paikalliseen puoluepolitiikkaan.


title: Raino Puottula

text: Puottula tunnetaan Naantalissa kotiseutuhistorioitsijana, Naantalin tuntijana, ja hän onkin lahjoittanut Naantalin museolle huomattavasta yksityisestä arkistostaan valokuvia ja lähdearkistonsa osia. Puottula oli palauttamassa Naantaliin Tuhkamarkkinaperinnettä. Puottula on kirjoittanut useita Naantalin paikallishistoriaa käsitteleviä kirjoja. Lisäksi Pouttula on kirjoittanut useita historiikkeja, kuten Naantalin Löylyn, Naantalin kylpylän ja Naantalin sähkölaitoksen.


title: Raino Puottula

text: Puottula asui vaimonsa kanssa Naantalin Kuparivuorella yli 57 vuotta. Heillä on kaksi tytärtä. Suomen tasavallan presidentti Tarja Halonen myönsi Puottulalle 27. marraskuuta 2009 kotiseutuneuvoksen arvon. Puottula valittiin Naantalissa vuoden 1995 Unikeoksi.


title: HMS Acute

text: HMS Acute on ollut kolmen Britannian Kuninkaallisen laivaston aluksen nimenä.


title: Taxellin työryhmä

text: Taxellin työryhmä tai Taxellin komitea on hallituksen vuonna 2008 asettama, perustuslain uudistamista pohtiva työryhmä. Vanhasen II hallitus asetti sen lokakuussa 2008, tärkeimpänä aiheena presidentin valtaoikeuksien karsiminen. Komitea onkin jämähtänyt siitä kiistelyyn. Muita hallituksen esityksen keskeisiä muutosehdotuksia ovat esimerkiksi maininnan Suomen jäsenyydestä Euroopan unionissa lisääminen perustuslakiin ja valtiollisen kansalaisaloitteen käyttöönotto Suomessa. Myös Suomen edustautumista Eurooppa-neuvostossa ja valtion ylimmän johdon edustusta vaativassa Euroopan unionin muussa toiminnassa pohditaan.


title: Taxellin työryhmä

text: Työryhmän johdossa on Christoffer Taxell. Työryhmä jätti ehdotuksensa oikeusministerille helmikuussa 2010.


title: Anticostinsaari

text: Anticostinsaari () on Québecin provinssiin kuuluva suuri saari, joka sijaitsee Saint Lawrencen joen suulla Kanadan itärannikolla. Se on metsästyksen ja kalastuksen harrastajien suosima luontomatkailukohde, jossa ammutaan vuosittain yli 9 000 valkohäntäpeuraa.


title: Anticostinsaari

text: Anticostinsaaren pituus on yli 220 kilometriä, leveys enimmillään 56 kilometriä ja pinta-ala lähes 8 000 neliökilometriä. Sen kallioperä on siluuri- ja ordovikikausilla muodostunutta kalkkikiveä, jota peittävät useista eri lähteistä peräisin olevat sedimenttikivilajit. Maasto on suhteellisen tasaista ja keskimäärin 126 metrin korkeudella merenpinnasta.


title: Anticostinsaari

text: Saarella vallitsee subboreaalinen meri-ilmasto, jolle ovat tyypillisiä viileät kesät ja leudot talvet. Ilman lämpötila on keskimäärin −10 °C tammikuussa ja 15 °C heinäkuussa. Talvella sataa paljon lunta.


title: Anticostinsaari

text: Saaren metsät kuuluvat Kanadan havumetsävyöhykkeeseen, ja niiden valtapuita ovat valkokuusi, mustakuusi ja palsamipihta. Suuren valkohäntäpeurakannan vuoksi pensaskasvillisuus on niukkaa. Saaren itäosissa on metsien lisäksi turvesoita.


title: Anticostinsaari

text: Alkuperäisiä nisäkäslajeja ovat amerikansaukko, kettu, peurahiiri sekä lepakoihin kuuluvat pikkuruskosiippa ja "Myotis septentrionalis". Mustakarhu ja amerikannäätä ovat hävinneet sukupuuttoon 1900-luvulla. Saarelle istutetuista nisäkäslajeista elinvoimaisimpia ovat valkohäntäpeura, hirvi, lumikenkäjänis, kanadanmajava sekä piisami. Runsaaseen linnustoon kuuluu varsinkin merilintuja. Saaren valkopäämerikotkakanta on yksi merkittävimmistä Pohjois-Amerikan koillisosissa. Istutetuista lintulajeista ovat menestyneet röyhelöpyy ja kanadanpyy.


title: Anticostinsaari

text: Anticostinsaari oli lähes asumaton vuoteen 1895 saakka, jolloin saaren osti ranskalainen suklaamestari Henri Menier tavoitteenaan kehittää siitä lomakohde metsästäjille ja kalastajille. Hän yritti istuttaa saarelle valkohäntäpeuroja, biisoneita ja saksanhirviä, mutta vain peurat sopeutuivat uuteen ympäristöön. Menier’n laivaamista 220 valkohäntäpeurasta on sittemmin muodostunut jo yli 150 000 yksilön populaatio, joka on suurempi kuin missään muualla Pohjois-Amerikan itäosissa. 1900-luvulla saaren omistus vaihtui metsäyhtiöltä toiselle, kunnes se päätyi vuonna 1974 Québecin provinssihallinnolle.


title: Anticostinsaari

text: Anticostinsaaren pysyvä asutus on keskittynyt länsikärjessä sijaitsevaan Port-Menier’n kylään, jossa elää noin 250 ihmistä. Merkittävin elinkeino on retkeilyyn, peuranmetsästykseen ja lohenkalastukseen keskittyvä matkailu. Lisäksi saarella on toiminut vuodesta 1995 lähtien metsäyhtiö Produits forestiers Anticosti. Yhtiö kaataa puita 150 000–175 000 kuutiota vuodessa ja kehittää metsänhoitoa yhteistyössä Kanadan luonnonvaraministeriön kanssa. Québecin provinssihallinto on perustanut saarelle Parc national d’Anticostin kansallispuiston (572 km²) ja Pointe-Heathin (19 km²) ja Grand-Lac-Salén (24 km²) luonnonsuojelualueet.


title: Sebastián Piñera

text: Miguel Juan Sebastián Piñera Echenique (s. 1. joulukuuta 1949) on chileläinen liikemies ja poliitikko, joka toimi Chilen presidenttinä vuosina 2010–2014. Hänet valittiin uudelleen presidentiksi joulukuun 2017 vaaleissa.


title: Sebastián Piñera

text: Piñera toimi senaattorina vuosina 1990–1998 ja johti oikeistolaiseen Alianza por Chile -liittoumaan kuuluvaa Renovación Nacional -puoluetta vuosina 2001–2004.


title: Sebastián Piñera

text: Piñera pyrki Chilen presidentiksi vuosien –2006 ja 2009–2010 vaaleissa, joista jälkimmäisessä hän sai enemmistön äänistä, ja valittiin maan presidentiksi..


title: Sebastián Piñera

text: Piñera astui virkaan 11. maaliskuuta 2010. Virkaanastujaisten aikaan Chilessä koettiin helmikuun maanjäristyksen jälkijäristyksiä. Piñeran valtakausi alkoi suurella haasteella, sillä hän joutui heti kohtaamaan pari viikkoa aiemmin tapahtuneen maanjäristyksen jälleenrakentamisvaatimukset. Virkaanastujaisten jälkeen Piñera matkusti maanjäristyksestä kärsineeseen Constitucióniin. Hän myös allekirjoitti lakiesityksen, jonka tarkoituksena oli 40 000 peson arvoisen apukupongin jakaminen 4,2 miljoonalle köyhälle lapselle.


title: Sebastián Piñera

text:
Piñera on monesti yhdistetty myös Augusto Pinochetin diktatuuriin muun muassa siksi, että hänen veljensä toimi Pinochetin ministerinä.
Kansanäänestyksessä vuonna 1988 hän kuitenkin äänesti Pinochetin hallintoa vastaan ja hän on maltillinen demokraatti, joka on arvostellut Chilen autoritaarista oikeistoa.


title: Sebastián Piñera

text: Kesäkuusta 2011 lähtien opiskelijat osoittivat kuukausia mieltään vaatien ilmaista ja laadukasta koulutusta. Mielenosoitukset alkoivat 9. toukokuuta ympäristönsuojelijoiden mielenosoituksilla Patagoniaan rakennettavaksi hyväksyttyjä viittä patoa vastaan. Opiskelijoiden mielenosoitukset alkoivat 12. kesäkuuta. Karabineerien hajotettua opiskelijoiden mielenosoituksen CUT-ammattiliitto ryhtyi elokuussa kahden päivän tukiyleislakkoon.


title: Sebastián Piñera

text: Chilen perustuslaki estää saman henkilön toimimisen presidenttinä kaksi peräkkäistä kautta, joten Piñera ei voinut olla ehdolla vuonna 2013. Hänen seuraajakseen valittiin aiemminkin presidenttinä toiminut Michelle Bachelet, joka aloitti toisen virkakautensa maaliskuussa 2014.


title: Sebastián Piñera

text: Piñera on väitellyt taloustieteen tohtoriksi Harvardissa. Hän ansaitsi suuren osan omaisuudestaan 1970-luvun lopulla, kun luottokortit otettiin käyttöön Chilessä. Nykyisin hän omistaa maanlaajuisen Chilevisión-televisiokanavan sekä osuuden LAN Airlines -lentoyhtiöstä ja Colo-Colo-jalkapallojoukkueesta. Hänen omaisuutensa arvoksi arvioitiin alkuvuodesta 2009 noin miljardi Yhdysvaltain dollaria.


title: Ilmari Järvenpää

text: Ilmari Järvenpää on suomalainen näyttelijä, joka aloitti uransa DNA:n mainoksissa. Hän on esiintynyt elokuvissa "Skavabölen pojat" (toinen pääosa, Rupert lapsena), "Rare Exports" (Juuso) ja Kekkonen tulee! (Jussi) Ilmari on näytellyt myös sarjassa "Tappajan näköinen mies", jossa hän näytteli Sergei Gudajeviä.


title: BC Place

text: BC Place on areena Vancouverissa Kanadassa. Areena oli vuoden 2010 talviolympialaisten päänäyttämö, ja siellä järjestettiin kisojen avajaiset ja päättäjäiset.


title: BC Place

text: Areena toimii BC Lionsin (kanadalainen jalkapallo) ja Vancouver Whitecapsin (jalkapallo) kotikenttänä.


title: Pesäpallon miesten Mestaruussarjan kausi 1953

text: Pesäpallon Mestaruussarjan kausi 1953 oli järjestyksessään 32. Mestaruussarjan kausi. Suomen mestaruuden vei Jyväskylän Kiri puhtaalla pelillä. Päätösottelussa 4940 katsojan edessä Kiri löylytti kotonaan Lahden Mailaveikkoja 13-3. Myös Lahti oli pelannut siihen saakka tappiotonta sarjaa.


text: Vimpelissä koettiin kauhun hetkiä ottelussa LMV:tä vastaan, kun katsomorakennelmat antoivat periksi ennätysyleisön alla. Pahemmalta kaikeksi onneksi vältyttiin.


text: Tähti, KooPee ja Riihimäki putosivat.


text:
Kirin joukkue:
Eino Kaakkolahti,
Vilho Markkanen,
Reino Salonen,
Jaakko Lovén,
Paavo Pollari,
Pertti Jaakkola,
Pentti Paavola,
Olli Talvisto,
Matti Pollari,
Risto Parviainen,
Olli Fredriksson,
Eero Pietarila,
Yrjö Reiko.


text: (kunnarista 2 pistettä)


text: PPL:n mestaruus


text: Semifinaali 1 - Loimaa 16. elokuuta


text: Semifinaali 2 - Liminka 16. elokuuta


text: Loppuottelu


text: Naisten Suomen mestaruus ratkaistiin lopullisesti liittojen välisessä (PPL-TUL) finaalissa:


text:
Pallo-Toverit: Anja Riski,
Irmeli Krogerus,
Leila Liusvaara,
Maija Hellman,
Maj-Lis Rehell,
Pirkko Mäntylä,
Seija Knuutila,
Sinikka Koskela,
Sinikka Takasalo,
Urpu Kosonen.


title: Níkos Nióplias

text: Nikólaos ”Níkos” Nióplias (, s. 17. tammikuuta 1965) on kreikkalainen jalkapallovalmentaja ja entinen keskikenttäpelaaja. Tammikuusta 2016 lähtien hän on toiminut OFI Kreetan päävalmentajana.


title: Níkos Nióplias

text: Nióplias loi uransa pelintekijänä OFI Kreetan joukkueessa, jota hän edusti kaikkiaan 363 liigaottelussa. Hän voitti OFI:ssa seurahistorian ainoan Kreikan cupin mestaruuden 1987. Hän edusti myös suurseura Panathinaikosia 1993–96 ja voitti seuran paidassa menestyksekkäästi ollen keskeisessä roolissa Panathinaikosin edetessä Mestarien liigan välieriin kaudella 1995/96. Menestyskauden jälkeen hän palasi OFI Kreetaan, jota edusti seuraavat kuusi kautta. Kesällä 2002 hän siirtyi Halkidona FC:hen, jota edusti uransa kaksi viimeistä kautta. Hän lopetti pitkän pelaajauransa 39-vuotiaana kesällä 2004.


title: Níkos Nióplias

text: Kreikan maajoukkueessa Nióplias esiintyi urallaan 44 maaottelussa. Hän menestyi jo juniorina ollen mukana Kreikan alle 18-vuotiaiden maajoukkueessa, joka eteni EM-finaaliin 1984. Neljä vuotta myöhemmin hän oli EM-finaalissa alle 21-vuotiaiden maajoukkueen kanssa. A-maajoukkuetasolla Nióplias esiintyi Kreikan paidassa MM-kisoissa 1994.Valmennusuransa Nióplias aloitti tammikuussa 2005, kun hänestä tuli Kreikan alle 19-vuotiaiden maajoukkuevalmentaja. Hän johdatti Kreikan nuoret sensaatiomaisesti ikäluokan EM-kisojen finaaliin 2007. Joukkue tarjosi myös loppuottelussa tiukan vastuksen Espanjan nuorille, mutta hävisi lopulta 0–1. Menestyksen myötä Nióplias siirtyi alle 21-vuotiaiden maajoukkueen päävalmentajaksi, muttei onnistunut johdattamaan Kreikkaa EM-kisoihin 2009.


title: Níkos Nióplias

text: Joulukuussa 2009 Nióplias korvasi alankomaalaisen Henk ten Caten Kreikan Superliigassa toisena majailevan Panathinaikosin päävalmentajana. Nopeasti valmentajaurallaan edennyt Nióplias kertoi ainoana tavoitteena olevan mestaruuden voittamisen. Nióplias onnistuikin debyyttikaudellaan loistavasti ja Panathinaikos varmisti mestaruutensa kierros ennen liigan loppua. Mestaruus oli seurahistorian 20:s ja päätti Olympiakosin viiden vuoden valtakauden Kreikassa. Kausi huipentui Niópliaksen luotsaaman Panathinaikosin tuplamestaruuteen kuuden vuoden tauon jälkeen, kun cupin finaalissa kaatui Aris FC 1-0.


title: Níkos Nióplias

text: Kausi 2010/11 alkoi tuplamestarilta heikosti varsinkin Mestarien liigassa, jossa Nióplias onnistui luotsaamaan suojattinsa vain kahteen tasapeliin neljässä ottelussa. Kreikan liigassa seura pysyi kärkitaistelussa, mutta 1–1 tasapeli Larissaa vastaan marraskuun puolivälissä oli seurajohdolle liikaa ja Nióplias sai potkut tehtävistään. Tasapeli oli vasta Panathinaikosin kolmas ja potkujen aikaan seura piti liigassa kärkipaikkaa tasapisteissä Olympiakosin kanssa.


title: Níkos Nióplias

text: Kesäkuussa 2011 Niópliaksesta tuli Kyproksen maajoukkueen päävalmentaja. Nióplias luotsasi Kyprosta MM2014-karsinnoissa. Kypros voitti hänen johdollaan karsintojen avausottelun Islantia vastaan, mutta sen jälkeen voittoja ei tullut. Nióplias sai lopulta syyskuussa 2013 potkut Kyproksen majaillessa lohkonsa viimeisenä kerättyään vain neljä pistettä kahdeksasta karsintaottelusta.


title: Níkos Nióplias

text: Helmikuussa 2015 Niópliaksesta tuli Atromitosin päävalmentaja. Niópliaksen johdolla Atromitos kipusi Kreikan Superliigassa viidenneksi ja selvisi mukaan Eurooppa-liigan karsintoihin kaudelle 2015/16. Menestyksestä huolimatta Nióplias jätti seuran kauden jälkeen. Tammikuusta 2016 lähtien hän on toiminut OFI Kreetan päävalmentajana.


title: The Sound (Michael Jackson)

text: The Sound on Michael Jacksonin promo-albumi, joka julkaistiin vuonna 1988.


title: Pentti Paavola (vuonna 1930 syntynyt pesäpalloilija)

text: Pentti ”Penna” Paavola (s. 26. lokakuuta 1930 Jyväskylä) oli suomalainen pesäpalloilija. Hän aloitti uransa 1940-luvun puolivälissä, pääsi Jyväskylän Kirin edustusmiehistöön vuonna 1948 ja oli sitten mukana koko seuran 15-vuotisen menestyskauden. Ensimmäinen SM-mitali, hopea, tuli vuonna 1949 ja sen jälkeen pronssi vuosina 1950–1951 ja hopea vuonna 1952. Vuonna 1953 Kiri pystyi vihdoin murtamaan LMV:n mestaruuksien sarjan ja viemään Suomen-mestaruuden Jyväskylään. SM-kultaa tuli myös 1956–1958 ja 1964 sekä hopeaa 1954. Itä–Länsi-ottelussa Paavola pelasi kolmesti, Liitto–Lehdistö- ja PPL–TUL-otteluissa molemmissa kahdesti.


title: The Medleys

text: The Medleys on Michael Jacksonin promo-albumi, joka julkaistiin vuonna 1992.


title: The Medleys

text: Back To The Past Medley


title: The Medleys

text: The Dangerous New Jack Medley


title: Signature Series

text: Signature Series on Michael Jacksonin promo-albumi, joka julkaistiin vuonna 1993.


title: Maskun rautatieasema

text: Maskun rautatieasema (, ratakm 217+347) on Uudenkaupungin radan varressa sijaitseva lakkautettu rautatieasema. Se perustettiin Maskun kirkonkylään vuonna 1923. Asema sijaitsi liikenteellisesti keskeisellä paikalla, lähellä Rauman valtatietä ja siltä erkanevaa Naantaliin vievää tietä. Myös tie Ruskolle sai alkunsa aseman läheltä. Aseman eteläpuolelta vedettiin sivuraide Kankaisten sorakuopille, joista otettiin 1920-luvulla runsaasti soraa myös radan rakennustyömaalle. Vuonna 1974 sivuraidetta jatkettiin teollisuusalueella sijainneelle pintakäsittelylaitokselle asti. Sivuraide suljettiin vuonna 1996 ja se on myöhemmin purettu.


title: Maskun rautatieasema

text: Asema muutettiin laiturivaihteesta miehittämättömäksi seisakevaihteeksi 1.6.1967. Tavaraliikenne asemalta lakkautettiin vuonna 1976 ja henkilöliikenne koko radan myötä vuonna 1993. Asema rakennuksineen siirtyi Senaatti-kiinteistöjen myyntilistalle vuonna 2007, jolloin myyntiin tuli 0,25 hehtaarin määräala ja sillä oleva laiturirakennus. Ne siirtyivät uudelle omistajalle vuoden 2008 alkupuolella.


title: DMC Megamix

text: DMC Megamix on Michael Jacksonin promo-albumi, joka julkaistiin vuonna 1995.


title: DMC Megamix

text: DMC Megamix


title: DMC Megamix

text: DMC Megamix (Edited Version)


title: HIStory Begins...

text: HIStory Begins... on Michael Jacksonin promo-albumi, joka julkaistiin vuonna 1995.


title: Kankaisten seisake

text: Kankaisten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933, vain vajaan kilometrin päähän Maskun rautatieasemasta. Seisake lakkautettiin toukokuussa 1974.


title: Kankaisten seisake

text: Seisakkeen eteläpuolella sijaitsi sivuraide Kankaisten sorakuopille, joista otettiin 1920-luvulla runsaasti soraa myös radan rakennustyömaalle. Vuonna 1974 sivuraidetta jatkettiin teollisuusalueella sijainneelle pintakäsittelylaitokselle asti. Sivuraide suljettiin vuonna 1996 ja se on myöhemmin purettu.


title: Jonkkusten seisake

text: Jonkkusten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933. Seisake lakkautettiin helmikuussa 1945, mutta se avattiin uudelleen henkilöliikenteelle viisi vuotta myöhemmin, heinäkuussa 1950. Seisake lakkautettiin lopullisesti toukokuussa 1971.


title: Universidade Pedagogica

text: Universidade Pedagogica (UP) on yliopisto Mosambikissa. Se on maan suurin yliopisto, jossa opiskelee noin 35 000 ihmistä. Se perustettiin 1986.


title: Universidade Pedagogica

text: Universidade Pedagogica kehittyi alkujaan Eduardo Mondlane -yliopiston kasvatustieteiden tiedekunnan sisällä. Itsenäiseksi oppilaitoksekseen se muodostui vuonna 1986 nimellä Instituto Superior Pedagógico. Se keskittyi alkujaan opettajienkoulutukseen. Mosambikin yhteiskunnallisen elämän vapauduttua 1990-luvulla ihmisten kiinnostus ja mahdollisuudet korkeakouluopiskeluun kasvoivat. Universidade Pedagogicakin alkoi tarjoamaan opettajienkoulutuksen lisäksi muitakin koulutusohjelmia.


title: Universidade Pedagogica

text: UP:n pääkampus on Mosambikin pääkaupungissa Maputossa, mutta sillä on monia sivukampuksia. Se tarjoaakin opiskelumahdollisuuden monille maaseudun asukkaille.


title: Olavi Kuismanen

text: Olavi Kuismanen (s. 6. marraskuuta 1929 Viipuri) on entinen suomalainen urheilija, jonka lajeja olivat muun muassa pesäpallo.


title: Olavi Kuismanen

text: Olavi Kuismanen pelasi vuosina 1951–1952 Kouvolan Pallonlyöjien, 1953–1955 Haukkojen ja 1956–1959 Pallo-Toverien SM-sarjajoukkueissa. Vuonna 1959 hän saavutti PT:ssa SM-kultaa ja voitti vuonna 1954 SM-sarjan lyöjäkuninkuuden sekä valittiin vuosina 1953 ja 1954 Itä–Länsi-otteluun.


title: Olavi Kuismanen

text: Ammunnassa Kuismasella on kaksi SM-kultaa joukkuekilpailusta ja yksi pronssi henkilökohtaisesta kilpailusta. Keilailussa hän puolestaan nousi M-luokkaan vuonna 1957. Yleisurheilussa hän voitti nuorten SM-pronssia kolmiloikassa vuonna 1945. Lisäksi Kuismanen pelasi myös jääpalloa SM-sarjassa.


title: Mäkelä (Nastolan kylä)

text: Mäkelä on Nastolan pohjoisosassa sijaitseva kylä, jossa asuu noin 900 asukasta. Mäkelän Vanajanraitilla sijaitsee Kivijärven koulu, jossa on noin 70 oppilasta. Mäkelän vieressä kulkee Heinolan ja Lahden välinen moottoritie. Pyhäntaalla päin sijaitsee Savontie, joka on lyhyempi kuin moottoritie. Mäkelässä on myös kaksi järveä, Kivijärvi ja Oksjärvi.


title: Vihreä Lyhty (John Stewart)

text: Vihreä Lyhty, oikealta nimeltään John Stewart on DC Comicsin kustantama sarjakuvasankari, jonka loivat Dennis O'Neil ja Neal Adams. Se teki ensiesiintymisensä Green Lantern sarjakuvan toisen osan numerossa 87, vuonna 1971.


title: Vihreä Lyhty (John Stewart)

text: Stewart syntyi Detroitissa, jossa hän vietti huonoa lapsuutta. Hänen isoisänsä oli uhkapeluri, naistenmies ja alkoholisti, joka pahoinpiteli vaimoaan. Myöhemmin Stewartin isoisä tapettiin, kun eräs hänen entisistä naisistaan puukotti miestä rintaan. Myös Stewartin äiti menehtyi syöpään, jonka vuoksi hän muutti tätinsä luokse. Tuona aikana Stewart opiskeli arkkitehdiksi, mutta huomasi tumman ihonvärinsä vuoksi työn saannin olleen vaikeaa.


title: Vihreä Lyhty (John Stewart)

text: Väliaikaisesti sektorilla 2814 toiminut Guy Gardnerin loukkaannuttua Hal Jordan sai vartijoilta tehtäväkseen kouluttaa heidän valitsemansa John Stewartin uudeksi Vihreäksi Lyhdyksi. Työttömänä ollut Stewart katsoi aikansa riittävän harjoittelua varten ja hyväksyi tarjouksen. Hän sai voimasormuksen ja Lyhtyjen tunnusasun, mutta ei suostunut ottamaan naamiota, vedoten ettei hänellä ollut mitään salattavaa. Stewart oli varsin taitava voimasormuksen käytössä ja oppi lentämisen vaivatta. Hän oli myöhemmin Jordanin kanssa lentokentällä katsomassa, kun suuri joukko ihmisiä oli odottamassa senaattori Jeremiah Clutcheria. Tilanne muuttui pian uhkaavaksi, kun säliörekka karkasi kohti yleisöjoukkoa. Jordan pelasti ihmiset, kun taas Stewart esti rekan etenemisen. Estämisen aikana hän tarkoituksella lävisti säiliön, jonka myötä se läikytti öljyä senaattorin päälle. Jordan ymmärsi Stewartin mielenosoituksen rasistista senaattoria kohtaan, mutta varoitti häntä käyttäytymästä noin vastuuttomasti tulevaisuudessa. Rangaistukseksi Stewartin täytyi vartijoida senaattoria vierailun aikana. Tuntia myöhemmin senaattori Clutcher piti puheen kaupungin stadionilla, jossa hänet yritettiin salamurhata. Hal Jordan onnistui kuitenkin saamaan tappajan kiinni, joka oli tummaihoinen. Stewart lähti toiseen suuntaan ja nappasi valkoihoisen miehen yrittämässä ampua stadionin parkkipaikalla partiossa olevan poliisin. Stewart kertoi nähneensä molemmat miehet senaattorin kanssa samana iltapäivänä ja tajusi Clutcherin suunnitelleen murhayrityksensä. Puolestaan poliisin murhaaminen parkkipaikalla olisi saanut näyttämään siltä, kuin tummaihoiset olisivat olleet asialla. Tämä suunnitelma olisi edesauttanut Clutcherin valintaa presidentiksi, mutta hän ja kaksi kiinni saatua rikollista pidätettiin.


title: Vihreä Lyhty (John Stewart)

text: Seuraavien vuosien aikana Stewart toimi Vihreänä Lyhtynä, kun Hal Jordan oli kykenemätön suojelemaan maaplaneettaa loukkaantumisen vuoksi. Samaan aikaan Stewart liittyi Oikeuden Puolustajiin. Ryhmän vanha vihollinen Avain oli kuolemaisillaan ja toivoi Oikeuden Puolustajien kuolevan ennen häntä. Hän murhasi Joulupukin jouluaattona jättääkseen vihjeen sankareille avaimen muodossa. Stewart ympäröi avaimen smaragdinvihreällä loisteella, joka sai avaimen sykähtelemään mikäli se oli lähellä sopivaa lukkoa. Red Tornado lensi pitkin St. Louisin katuja, kunnes se löysi oikean oven johon avain kävi. Sankarit astuivat murenevan rakennuksen sisälle ja yhtäkkiä putosivat ansoitetun oven läpi kuoleman sokkeloon. Heidän vanha vihollinen Avain oli luonut jälleen kuoleman ansan, jossa ryhmä oli jaettu kahden hengen ryhmiin. Stewart ja Red Tornado joutuivat kahdestaan kohtaamaan suurikokoisen lelusotilaan, jota kumpikaan ei kyennyt voittamaan. Sankareiden onneksi Phantom Stranger saapui paikalle pelastamaan heidät. Avain karkasi paikalta ja jätti rakennuksen aikapommin laskiessa lukuja. Oikeuden Puolustajien täytyi hätyyttää koko St. Lousin naapurusto sillä välin kun John Stewart loi voimasormuksellaan suojakentän rakennuksen ympärille jottei räjähdys leviäisi ja aiheuttaisia suuria vahinkoja. Tapahtuman jälkeen Stewart käytti hyväkseen arkkitehtuurin taitojaan ja voimasormustaan rakentaessaan tuhoutuneet rakennukset kuntoon.


title: Vihreä Lyhty (John Stewart)

text: John Stewart esiintyi ensimmäisen kerran televisiossa "Justice Leaguessa", jossa se oli sarjan yksi päähahmoista ja Oikeuden Puolustajien perustajajäsen. Stewartin äänenä toimi Phil LaMarr.


title: Vihreä Lyhty (John Stewart)

text: Hahmon luonnehdintaa oli muutettu sarjakuvaversiosta olemalla Yhdysvaltain entinen merijalkaväen sotilas, eikä arkkitehti. Sarjan aikana hän toimi useimmiten Salaman taisteluparina. Lisäksi Stewart oli rakastunut ryhmän toiseen naisjäseneen Haukkatyttöön sarjan toisella tuotantokaudella. Kaksikko lopulta ryhtyi seurustelemaan sarjan viimeisissä jaksoissa, mutta erosi lähes saman tien Haukkatytön paljastuttua olevan Thanagarien vakooja.


title: Vihreä Lyhty (John Stewart)

text: Stewart esiintyi myös Justice Leaguen spin-off sarjassa Justice League Unlimitedissa, jossa hahmon äänenä jatkoi Phil LaMarr. Hahmo koki pieniä ulkoisia muutoksia sen ollessa kalju ja kasvatettuaan pukinparran. Stewart koki sarjan aikana pääosin erinäisiä tilanteita kahden naisen välillä. Stewart seurusteli sarjassa Vixenin kanssa, mutta koki edelleen pieniä tunteita Haukkatyttöä kohtaan, joka oli palannut karkotuksensa jälkeen takaisin Oikeuden Puolustajiin. Siitä huolimatta Stewart käyttäytyi entiseen tapaansa tiukkana sotilaana läpi tehtävien.


title: Etelä-Savon Lintuharrastajat Oriolus

text: Etelä-Savon Lintuharrastajat Oriolus ry on luonnonvaraisista linnuista Etelä-Savossa kiinnostuneiden yhdistys. Etelä-Savon lintuharrastajat Oriolus ry on valtakunnallisen BirdLife Suomen jäsenyhdistys.


title: Etelä-Savon Lintuharrastajat Oriolus

text: Orioluksen perustava kokous pidettiin 16.4.1977. Yhdistyksen ensimmäisenä puheenjohtajana toimi Lasse Vilhunen ja yhdistyksen rungon muodostivat savonlinnalaiset lintuharrastajat. Vuonna 2011 jäseniä oli yli 200.


title: Etelä-Savon Lintuharrastajat Oriolus

text: Oriolus on julkaissut saman nimistä lintulehteä "Oriolus".


Kalifornian osavaltionyliopisto, Fullerton () eli CSUF on Kalifornian osavaltionyliopiston kampuksista toiseksi suurin. Se sijaitsee Fullertonin kaupungissa Orangen piirikunnassa, Los Angelesin liepeillä. Keväällä 2009 siellä oli kirjoilla 37 765 opiskelijaa.


title: Kalifornian osavaltionyliopisto, Fullerton

text: CSUF aloitti toimintansa vuonna 1959 nimellä Orange County State College. Nykyisen nimensä ja asemansa se sai vuonna 1972.


text: Yliopistolla on merkittäviä urheilujoukkueita koripallossa ja amerikkalaisessa jalkapallossa.


title: Unweaving the Rainbow

text: Unweaving the rainbow: Science, delusion and the appetite for wonder on Richard Dawkinsin vuonna 1998 ilmestynyt kirja.


title: Geenin itsekkyys

text: Geenin itsekkyys ("The Selfish Gene") on Richard Dawkinsin kirjoittama vuonna 1976 ilmestynyt evoluutiota käsittelevä kirja. Kirja rakentuu teorialle, jonka esitti aiemmin George C. Williams kirjassaan "Adaptation and Natural Selection". Dawkins käyttää termiä "geenin itsekkyys" kuvaamaan geenikeskeistä evoluutionäkemystä vastakäsityksenä organismiin keskittyvälle evoluutionäkemykselle. Geenikeskeisestä näkemyksestä seuraa, että mitä läheisempää sukua kaksi yksilöä ovat toisilleen sitä järkevämpää (geenien tasolla) on käyttäytyä epäitsekkäästi. Tämän vuoksi konsepti on erityisen hyvä monien altruismin muotojen selittämisessä.


title: Geenin itsekkyys

text: Kirjassa Dawkins esittää myös termin "meemi", joka on vastaava ihmisen kulttuurievoluution yksikkö kuin geeni on eliölajien evoluution yksikkö, tosin hieman eri tavalla. Memetiikasta on tullut monien tutkimusten kohde kirjan julkaisun jälkeen.


title: Geenin itsekkyys

text: Kirjan 30-vuotispainoksen esipuheessa Dawkins sanoi ymmärtävänsä, että kirjan nimi saattaa antaa riittämättömän kuvan sen sisällöstä ja että jälkeenpäin ajatellen hänen olisi pitänyt antaa kirjalle nimeksi "The Immortal Gene" ("Kuolematon geeni").


title: Geenin itsekkyys

text: Kimmo Pietiläisen laatima suomennos ilmestyi vuonna 1993 ja se perustuu vuoden 1989 laajennettuun laitokseen.


title: Geenin itsekkyys

text: Kuvaillessaan geenejä "itsekkäiksi" Dawkins ei tarkoita että geenien toimintaa ohjaisi jokin motiivi tai tahto, vaan että niiden vaikutuksia voidaan tarkasti kuvata "ikään kuin" näin olisi. Keskeinen teesi on, että eteenpäin siirretyt geenit ovat niitä joiden vaikutukset ajavat niiden omaa etua (eli niiden kopioitumista tulevaisuudessa) eivätkä välttämättä organismin tai varsinkaan suuremman ryhmän etua.


title: Geenin itsekkyys

text: Tämä näkemys selittää luonnossa esiintyvän yksilötason altruismin erityisesti sukulaissuhteissa: uhratessaan henkensä suojellakseen sukulaisiaan yksilö ajaa geeniensä etua. Joillekin ihmisille vertaus geenin itsekkyydestä on täysin ymmärrettävä, kun taas toisten mielestä on hämmentävää, harhaanjohtavaa tai aivan tarpeetonta liittää psyykkisiä ominaisuuksia johonkin jolla ei ole mieltä.


title: Maailman hienoin esitys

text: Maailman hienoin esitys: Evoluution todisteet on Richard Dawkinsin vuonna 2009 ilmestynyt kirja evoluutiosta.


title: Jukka Salminen

text: Jukka Kalevi Salminen on hämeenlinnalainen laulaja ja lauluntekijä. Häneltä on ilmestynyt yli 800 laulua, yli 20 äänitettä, nuottikirjoja ja musiikkinäytelmiä.


title: Jukka Salminen

text: Salminen säveltää ja sanoittaa, esiintyy päiväkodeissa, kouluissa, perhetapahtumissa, kymppisynttäreillä ja seurakunnissa eri ohjelmistojen kanssa. Aikuisten tarinakonserteissa Salminen kuljettaa tunturipuron solinaan ja Santiagon poluille, uutta yhteyttä, uutta elämänrohkeutta kohti.


title: Jukka Salminen

text: Vuonna 2002 Salminen voitti Salon Vuoden lastenlaulukilpailun sävelmällä "Kirje kuulle" (san. Pirkko Arola). Kirkkohallitus palkitsi hänet elämäntyöstään lauluntekijänä vuonna 2009.


title: Jukka Salminen

text: Jukka Salmisen lauluja on julkaistu useissa laulukirjoissa (esim. Suuri toivelaulukirja -sarja, Lasten Virsi, Nuoren seurakunnan veisukirjat, Laulutuuli-kirjat) ja erityisesti koululaulukirjoissa. Niitä on käännetty ainakin ruotsiksi, viroksi, norjaksi, englanniksi ja unkariksi.


title: Gustave de Molinari

text: Gustave de Molinari (3. maaliskuuta 1819 – 28. tammikuuta 1912) oli alankomaalais-ranskalainen taloustieteilijä. Hänet yhdistetään ranskalaisiin (laissez-faire) klassisiin liberaaleihin kuten Frédéric Bastiat ja Hippolyte Castille, ja häntä pidetään ensimmäisenä anarkokapitalismin muotoilijana ja kannattajana.


title: Gustave de Molinari

text: 1840-luvun pariisissa hän osallistui Bastiat'n Vapaakauppayhdistykseen (""Ligue pour la Liberté des Échanges""). Kuollessaan 1850 Bastia kuvasi Molinarin teostensa jatkajaksi. Vuonna 1849, pian vuoden 1848 vallankumousten jälkeen Molinari julkaisi esseen "Turvallisuustuotanto" ja kirjan "Les Soirées de la Rue Saint-Lazare", joissa hän kuvasi, miten oikeuden ja suojelun markkinat voisivat paremmin korvata valtion.


title: Gustave de Molinari

text: 1850-luvulla Molinari pakeni keisari Napoleon III:n uhkauksia Belgiaan. 1860-luvulla hän palasi Ranskaan työstämään vaikutusvaltaista sanomalehteä "Le Journal des Debats", jonka päätoimittaja hän oli 1871–1876. Molinari oli Ranskan taloustieteen seuran lehden "Journal des Économistes" päätoimittaja 1881–1909. Kirjassaan "Huomisen yhteiskunta" (1899) esitti turvallisuus järjestelyjen liittojärjestelmää ja toisti tukensa kilpaileville yksityisille turvallisuuspalveluille.


title: Gustave de Molinari

text: Molinari on haudattu Pariisin kuuluisalle Père Lachaise -hautausmaalle.


title: Gustave de Molinari

text: Eräät vaikutusvaltaiset anarkokapitalistit kuten Murray Rothbard ja Hans-Hermann Hoppe pitävät Molinaria aatteen ensimmäisenä puolestapuhujana. "Huomisen yhteiskunnan" vuoden 1977 englanninkielisessä laitoksessa Rothbard sanoi "Turvallisuustuotannon" olevan "historian ensimmäinen anarkokapitalismin esitys", vaikka lisäsikin, ettei tuolloin tunnettu termiä "anarkokapitalismi" ja että de Molinari olisi varmaan torjunut sen termin. Hoppen mukaan "Turvallisuustuotanto" on luultavasti "merkittävin yksittäinen kontribuutio anarkokapitalismin moderniin teoriaan". Jo 1800-luvulla Molinari vaikutti markkina-anarkisti Benjamin Tuckerin ja vapaus-lähtöisten ajattelijoiden poliittisiin filosofioihin.


title: Gustave de Molinari

text: Vuoden 1899 kirjassaan "Huomisen yhteiskunta" de Molinari puolusti "kansallisuuden vapata muotoutumista" "rauhantilassa" ja vapaudessa (osa II, luku 2):


title: Gustave de Molinari

text: "Sota on täysi vastakohta kansallisuuden vapaalle muodostumiselle, kansallisuuden valitsemiselle tai siitä luopumiselle."


title: Gustave de Molinari

text: "Yhteinen rauhan takaaminen ... suojaisi kaikkia valtioita aggressioilta ... ja samalla jokainen valtion osanen olisi vapaa vaihtamaan kansallisuuttaan halutessaan ja tarpeensa mukaan. Luopuminen kansalaisuudesta ei vaarantaisi valtion muun osan turvallisuutta ja siksi sitä ei voisi vastustaa."


title: Gustave de Molinari

text: "Rotujen, tapojen tai kielen aiheuttamat sisäiset ongelmat katoaisivat rauhantilan tullen. Valtioilla olisi mahdollisimman korkea moraali ja materiaalinen kehitys, koska ne muodostuisivat vapaaehtoisesti ja luontaisten läheisyyksien mukaan muodostuen toisistaan pitävistä tai samanlaisista yksiköistä. Sen sijaan, kun valtioiden yhtenäisyyttä ylläpidetään väkisin, osien suosiminen synnyttää jakoja ja vihaa. Nämä katoavat, kun yhteisöjen synty tapahtuu ainoistaan vapaaehtoisesti valitun isänmaan kautta, joka on yhdessä valittu ja jota yhdessä rakastetaan."


title: Diana Ross Presents The Jackson 5

text: Diana Ross Presents The Jackson 5 on The Jackson 5-yhtyeen ensimmäinen studioalbumi, jonka he julkaisivat Motown-yhtiön alaisena. Albumin "I Want You Back"-single nousi suoraan listaykköseksi Billboard Hot 100-listalla. Vuonna 2001 albumi julkaistiin remasteroituna yhdessä ABC-albumin kanssa.


title: Diana Ross Presents The Jackson 5

text:
Puoli A
Puoli B


title: Laura Ruohola

text: Laura Ruohola (s. 14. heinäkuuta 1970 Pyhäranta) on suomalainen toimittaja. Hän työskenteli Yleisradion urheilutoimittajana vuosina 1995–2005.


title: Laura Ruohola

text: Syksystä 2005 kevääseen 2006 Ruohola toimi Nelosen jääkiekkoaiheisen TimeOut-ohjelman juontajana. Vuosina 2006–2011 hän juonsi MTV3:n T.i.l.a.-sisustusohjelmaa. Vuodesta 2015 hän on juontanut Liv:lle "Suomen kaunein mökki"-ohjelmaa.


title: Laura Ruohola

text: Vuonna 2014 Ruohola toimi Kalajoella järjestettyjen loma-asuntomessujen projektijohtajana. Sotšin talviolympialaisissa 2014 hän tuurasi Ylen kisastudiossa sairauslomalla ollutta Tapio Suomista.


title: Laura Ruohola

text: Ruohola on valmistunut hallintotieteiden maisteriksi Tampereen yliopistosta. Hän on opiskellut myös sisustussuunnittelua.


title: ABC (The Jackson 5)

text: ABC on The Jackson 5 -yhtyeen toinen studioalbumi, jonka he julkaisivat Motown-yhtiön alaisena 8. toukokuuta 1970. Albumin ”ABC”- ja ”The Love You Save” -singlet nousivat suoraan listaykkösiksi Yhdysvalloissa. Vuonna 2001 albumi julkaistiin remasteroituna yhdessä aikaisemmin julkaistun "Diana Ross Presents The Jackson 5" -albumin kanssa.


title: Henkivartija (kirja)

text: Henkivartija on Leena Lehtolaisen rikosromaani vuodelta 2009. Se on henkivartija Hilja Ilveskerosta kertovan sarjan ensimmäinen osa.


title: Henkivartija (kirja)

text: Lehtolaisen teosta on toisaalta kuvattu taatuksi tavaraksi, toisaalta Lehtolaista on kiitetty rohkeudesta siirtyä menestyneestä lajista aivan uudelle alueelle. Tyyli ja yhteiskunnalliset teemat ovat edelleen tallella, ja mukana on päivänpolitiikka, kuten ennenkin, mutta aihepiiri, kansainvälinen rikollisuus, on Lehtolaiselle uutta. Kovaa aihetta pehmentävät romantiikka ja inhimillisyys. Ja luonto: Lehtolaiselle läheinen kissaeläin ilves tuli mukaan, kun Lehtolainen oli nähnyt Venäjällä pidetyissä taitoluistelukilpailuissa ilvesturkin.


title: Henkivartija (kirja)

text: Mukana tarinassa on iso annos huumoria: Lehtolainen on tahallaan revitellyt kieli poskessa ja käyttänyt siinä mustaa huumoria.


title: Henkivartija (kirja)

text: "Henkivartijan" päähenkilö on uusi Lehtolaisen henkilöhahmovalikoimassa: Yhdysvalloissa koulutuksensa saanut henkivartija Hilja Ilveskero, amatsoni ja peluri. Hän on ollut suomalaisen liikenaisen Anita Nuutisen palveluksessa henkivartijana Venäjällä, mutta on juuri ehtinyt suutuspäissään aiheuttaa irtisanomisensa, kun Nuutinen surmataan. Poliisilla on omat syynsä kiinnostua Nuutisen ratkaisusta, mutta Nuutisen kannalta kyse on lisäksi henkivartijan toimiluvan säilyttämisestä. Perässä kulkee myös venäläisiä liikemiehiä, kuten surmatun entinen yhtiökumppani ja rakastaja Valentin Paskevitš.


title: Henkivartija (kirja)

text: Teoksen juonikuviot rakentuvat venäläisten Suomessa tekemien kiinteistö- ja maakauppojen, Itämereen suunnitellun kaasuputken ja kotimaisen politiikan ympärille. Tarinaan kietoutuu Ilveskeron traaginen menneisyys, joka tuo kertomukseen inhimillisen sivujuonteensa, ja mukana on myös Lehtolaisen oma kotiseutu, Inkoon kylämaisemat, jonne Ilveskero vetäytyy piiloon, tai niin hän luulee.


title: Kosmoksen hahmo

text: Kosmoksen hahmo on Kari Enqvistin vuonna 2003 ilmestynyt kirja.


Etelä-Karjalan Lintutieteellinen Yhdistys (EKLY) on vuonna 1969 perustettu lintuharrastusta ja linnustonsuojelua edistävä yhdistys, jonka toimialueena on Etelä-Karjala. Se on BirdLife Suomen paikallisyhdistys.


title: Etelä-Karjalan Lintutieteellinen Yhdistys

text: Yhdistyksellä on noin 300 jäsentä. Yhdistyksen pääasiallinen toimintamuoto on linturetkeily sekä havaintoaineiston kerääminen omalla toimialueella. Vuodesta 1974 lähtien yhdistys on julkaissut "Ornis Karelica" -lintulehteä, joka ilmestyy nykyisin kerran vuodessa.


title: Kentuckyn yliopisto

text: Kentuckyn yliopisto () on Lexingtonissa Yhdysvaltojen Kentuckyn osavaltiossa toimiva yliopisto. Se on perustettu vuonna 1865. Syksyllä 2008 yliopistossa oli noin 26 000 opiskelijaa.


title: Kentuckyn yliopisto

text: Yliopiston tunnetuimpia entisiä opiskelijoita ja tutkijoita on nobelisti Thomas Hunt Morgan.


title: Kentuckyn yliopisto

text: NCAA:n alaisessa yliopistourheilussa Kentuckyn yliopistoa edustaa Kentucky Wildcats -nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa, jossa se on mestaruusjuhliin päättyneen kauden 2012 jälkeen voittanut mestaruuden yhteensä kahdeksan kertaa.


title: Kainuun Lintutieteellinen Yhdistys

text: Kainuun Lintutieteellinen Yhdistys ry (KLY) on vuonna 1970 perustettu lintuharrastusta edistävä yhdistys.


title: Kainuun Lintutieteellinen Yhdistys

text: KLY:n perustava kokous oli Kajaanissa 8.3.1970. Kokouksessa oli läsnä 23 henkilöä. Yhdistyksen toimialueena on Kainuun maakunta. Yhdistys julkaisee epäsäännöllisesti ilmestyvää vuosijulkaisua "Kainuun Linnut".


title: New Mexicon yliopisto

text: New Mexicon yliopisto () on yhdysvaltalainen yliopisto, joka toimii Albuquerquessa, New Mexicon osavaltiossa. Yliopisto on perustettu vuonna 1889.


title: New Mexicon yliopisto

text: Yliopiston urheilujoukkueet ovat menestyneet etenkin koripallossa ja amerikkalaisessa jalkapallossa.


title: Kanta-Hämeen Lintutieteellinen Yhdistys

text: Kanta-Hämeen Lintutieteellinen Yhdistys ry (KHLY) on vuonna 1971 perustettu lintuharrastusta edistävä yhdistys.


title: Kanta-Hämeen Lintutieteellinen Yhdistys

text: KHLY:n toimialueena on Kanta-Häme ja alueen kunnat Hattula, Hausjärvi, Hämeenlinna, Janakkala, Loppi ja Riihimäki. Yhdistys on BirdLife Suomen jäsenyhdistys. Se julkaisee vuosikirjaa "Kanta-Hämeen Linnut".


title: Aistiyliherkkyys

text: Aistiyliherkkyys eli aistiherkkyys (engl. "sensory defensiveness") voi ilmetä kahdella eri tasolla. Jotkut henkilöt kykenevät aistimaan myös sellaisia aistiärsykkeitä, jotka jäävät muun väestön aistikynnyksen alapuolelle (esimerkiksi erittäin korkeataajuiset äänet). Toinen ja ehkä yleisempi aistiyliherkkyyden muoto on se, että aistiyliherkän keskushermostosta puuttuu aistien turtumismekanismi, jolla pitkään jatkunut aistimus kytketään pois päältä.